**Obec Ďurčiná**

Ďurčiná 77, 015 01 Ďurčiná

IČO: 00632732

Verejné obstarávanie realizované postupom zadávania zákazky podľa § 112 až 114 zákona č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov

Podlimitná zákazka bez využitia elektronického trhoviska

práce

SÚŤAŽNÉ PODKLADY

Predmet zákazky:

**Prestavba s dostavbou – MŠ, Ďurčiná**

……………………..

Mgr. Martina Bohušová,

starostka Obce Ďurčiná

02/2022

OBSAH SÚŤAŽNÝCH PODKLADOV

A.1 Pokyny na vypracovanie ponuky

Časť I. Všeobecné informácie

Časť II. Komunikácia a vysvetľovanie

Časť III. Príprava ponuky

Časť IV. Predkladanie ponúk

Časť V. Otváranie a vyhodnocovanie ponúk

Časť VI. Prijatie ponuky a uzavretie zmluvy

A.2 Podmienky účasti uchádzačov

A.3 Kritériá na vyhodnotenie ponúk a pravidlá ich uplatnenia

B.1 Opis predmetu zákazky

B.2 Spôsob určenia ceny

B.3 Obchodné podmienky

B.4 FORMULÁR – Návrh na plnenie kritéria /ROZPOČET

Prílohy

- Vyhlásenie uchádzača, Komunikácia, Informácie o spracovávaní osobných údajov dotknutých osôb, JED, Projektová dokumentácia, výkaz výmer

Ak je v súťažných podkladoch uvedené „verejný obstarávateľ“, má sa na mysli Obec Ďurčiná.

Situácie a skutočnosti, ktoré môžu nastať v procese postupu zadávania zákazky, neupravené v týchto súťažných podkladoch, sa riadia príslušnými ustanoveniami zákona 343/2015 Z. Z. o verejnom obstarávaní a o zmene a doplnení niektorých zákonov v znení neskorších predpisov v platnom znení ku dňu vyhlásenia verejného obstarávania.

**A.1 POKYNY NA VYPRACOVANIE PONUKY**

**Časť I. Všeobecné informácie**

1. Identifikácia verejného obstarávateľa:

Názov organizácie: **Obec Ďurčiná**

Sídlo organizácie: Ďurčiná 77, 015 01 Ďurčiná

IČO: 00632732

Kontaktné údaje pre VO: **Enixa, s.r.o., Ľudovíta Štúra 917, 013 03 Varín**

Ing. Beáta Topoľská

mobil: + 421 903373414

e-mail: enixasro@gmail.com

2. Názov zákazky: “Prestavba s dostavbou – MŠ, Ďurčiná”

2.1 Predmetom zákazky sú stavebné práce za účelom rozšírenia kapacít existujúcej materskej školy v obci Ďurčiná.

Podrobnejšie vymedzenie predmetu obstarávania je v časti B.1 Opis predmetu zákazky týchto súťažných podkladov, v projektovej dokumentácii a položkovite vo výkaze výmer.

2.2 CPV kód (spoločný slovník obstarávania): 45000000-7

2.3 Komplexnosť zákazky a rozdelenie zákazky na časti:

Zákazka sa nedelí na samostatné časti. Uchádzač predloží svoju ponuku na celý predmet zákazky.

2.4 Predpokladaná hodnota zákazky: uvedená v Odd. II, bod II.1.5) Celková predpokladaná hodnota výzvy na predkladanie ponúk zverejnenej vo VVO č. 50/2022 zo dňa 16.2.2022, zn. 13998 – WYP.

3. Zdroj finančných prostriedkov

3.1 Predmet zákazky bude čiastočne financovaný z prostriedkov EÚ v rámci IROP, štátneho rozpočtu SR a vlastných prostriedkov Obce Ďurčiná. Podmienky financovania a zmluvné podmienky sú obsiahnuté v zmluve o dielo, ktorá tvorí prílohu B.3 týchto súťažných podkladov.

4. Druh zákazky

4.1 Výsledkom verejného obstarávania bude zadanie zákazky na práce – zmluva o dielo podľa Obchodného zákonníka samostatne.

4.2 Podrobné vymedzenie záväzných zmluvných podmienok pre plnenie požadovaného predmetu zákazky tvoria časti B.1 Opis predmetu zákazky, B.2 Spôsob určenia ceny a B.3 Obchodné podmienky týchto súťažných podkladov.

5. Miesto a lehota plnenia

5.1 Miesto plnenia:. Ďurčiná 225, 015 01 Ďurčiná, Budova základnej a materskej školy Ďurčiná

5.2 Lehota plnenia: lehota plnenia diela do 4 mesiacov – viď zmluvné podmienky.

6. Variantné riešenia

6.1 Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

7. Lehota viazanosti ponuky

7.1 Ponuky zostávajú platné počas lehoty viazanosti ponúk. Minimálna lehota, počas ktorej sú ponuky uchádzačov viazané v zmysle § 46 ods. 2 zákona o VO je 12 mesiacov od uplynutia lehoty na predkladanie ponúk – t.z. v zmysle Výzvy na predkladanie ponúk vo VVO č. 50/2022 zo dňa 16.2.2022, zn. 13998 – WYP, odd. IV., Bod IV.2.6) Minimálna lehota, počas ktorej sú ponuky uchádzačov viazané – trvanie v mesiacoch: 12 (lehota platí aj v prípade dôvodného predĺženia lehoty na predkladanie ponúk).

**Časť II. Komunikácia a vysvetľovanie**

8. Komunikácia medzi verejným obstarávateľom a uchádzačmi/záujemcami je riešená v samostatnej časti týchto súťažných podkladov, časť Komunikácia.

9. Obhliadka miesta plnenia

9.1 Záujemca môže vopred požiadať o obhliadku miesta plnenia, aby získali všetky informácie, ktoré budú potrebovať na prípravu a spracovanie ponuky. Výdavky spojené s obhliadkou miesta plnenia idú na ťarchu uchádzača.

9.2 Záujemcovia, ktorí prejavia záujem o vykonanie obhliadky miesta dodania predmetu zákazky, sa môžu vopred dohodnúť na termíne a čase na kontaktných údajoch v josephine. Obhliadky miesta realizácie sa budú konať v prípade záujmu pre každého zo záujemcov osobitne.

**Časť III. Príprava ponuky**

10. Vyhotovenie ponuky

10.1 Predložená ponuka musí byť podpísaná štatutárnym orgánom alebo členom štatutárneho ogánu alebo iným zástupcom uchádzača, ktorý je oprávnený konať v jeho mene v záväzkových vzťahoch. Ak ponuku ucházdač nevypracoval sám, uvedie údaje o osobe, ktorá ju vypracovala.

11. Ponuka bude predložená uchádzačom prostredníctvom jednoobálkového systému predkladania ponúk ako sken dokumentov elektronicky – viď časť komunikácia.

12. Obsah ponuky

12.1 Ponuka uchádzača musí obsahať nasledujúce dokumenty:

12.1.1 identifikačné údaje uchádzača obsahujúce najmä informácie: obchodný názov; adresa sídla uchádzača alebo miesto podnikania alebo obvyklý pobyt; meno, priezvisko štatutárneho zástupcu (štatutárnych zástupcov) uchádzača; IČO; DIČ; IČ DPH; kontaktné telefónne číslo a e-mail.

12.1.2 odporúčame uviesť obsah ponuky, v ktorom bude uvedený zoznam predložených dokladov a dokumentov (súpis dokumentov),

12.1.3 menovanie vedúceho člena skupiny oprávneného konať v mene ostatných členov skupiny v prípade, ak ponuku predkladá skupina uchádzačov,

12.1.4 doklady a dokumenty na preukázanie splnenia podmienok účasti, požadované vo výzve na predkladanie ponúk zverejnenej vo VVO č. 50/2022 zo dňa 16.2.2022, zn. 13998 – WYP**.**

12.1.5 Na vynechaných miestach doplnený návrh zmluvy o dielo podpísaný oprávnenou osobou za uchádzača spolu s prílohami relevantnými.

Ku zmluve o dielo uchádzač do ponuky predloží prílohu zmluvy č. 1 (CD/DVD sa do ponuky nepredkladá, len verzia prílohy v MS Excel). Prílohu č. 2 má povinnosť predložiť k podpisu zmluvy až úspešný uchádzač, do ponuky môže byť predložená.

12.1.6 Vyhlásenie uchádzača, že súhlasí s podmienkami zadávania podlimitnej zákazky určenými verejným obstarávateľom v týchto súťažných podkladoch a v ostatných dokumentoch poskytnutých v lehote na predkladanie ponúk a o pravdivosti a úplnosti všetkých dokladov.

12.1.7 Návrh na plnenie ktiréria s podpisom oprávnenej osoby a pečiatkou za uchádzača (ak relevanté).

12.1.8 Doklad o zložení zábezpeky na bankový účet uvedený v bode 13.

**!** Osobitne sa predkladá dokument Banková záruka alebo Poistenie záruky plniace funkciu zábezpeky. Originál dokumentu musí byť doručený v lehote na predkladanie ponúk v listinnej podobe na adresu Enixa, s.r.o., Ľudovíta Štúra 917, 013 03 Varín.

13. Zábezpeka

13.1 Zábezpeka sa vyžaduje vo výške 5.000,00 EUR.

Podmienky zloženia zábezpeky alebo bankovej záruky:

na účet vedený v Slovenskej sporiteľni, a.s.

IBAN: SK78 0900 0000 0051 5543 6661

variabilný symbol uvedie uchádzač svoje IČO.

Zábezpeka musí byť pripísaná na účet verejného obstarávateľa najneskôr v deň lehoty na predkladanie ponúk, komisia posúdi zloženie zábezpeky.

13.2 Zábezpeku možno poskytnúť:

 13.2.1 poskytnutím bankovej záruky za uchádzača alebo poistením záruky,

 13.2.2 zložením finančných prostriedkov uchádzačom na bankový účet verejného obstarávania

13.3 Podmienky zloženia bankovej záruky alebo poistením záruky

Banková záruka za uchádzača môže byť poskytnutá bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „Banka“) a preukazuje sa záručnou listinou, tak ako je uvedené ďalej.

Zo záručnej listiny alebo poistenia záruky musí vyplývať, že:

- banka alebo poisťovňa uspokojí veriteľa (verejného obstarávateľa podľa bodu 1) za dlžníka (uchádzača) v prípade prepadnutia jeho zábezpeky ponuky v prospech verejného obstarávateľa,

- banková záruka alebo poistenie záruky sa použije na úhradu zábezpeky ponuky vo výške podľa bodu 13.1,

- zmluva (záručná listina) medzi bankou/poisťovňou a dlžníkom nesmie obsahovať žiadne námietky dlžníka voči veriteľovi.

- banka/poisťovňa sa zaväzuje zaplatiť vzniknutú pohľadávku do 10 dní po doručení výzvy verejného obstarávateľa na zaplatenie, na jej účet podľa bodu 13.1,

- banková záruka/poistenie nadobúda platnosť dňom jej vystavenia a vzniká doručením záručnej listiny verejnému obstarávateľovi,

- platnosť bankovej záruky končí uplynutím lehoty viazanosti ponúk, najviac však 12 mesiacov od uplynutia lehoty na predkladanie ponúk. Po uplynutí lehoty viazanosti ponúk ju nemožno predĺžiť.

13.4.Zánik bankovej záruky/poistenia záruky: banková záruka alebo poistenie záruky zanikne:

- plnením banky/poisťovne v rozsahu, v akom banka za uchádzača poskytla plnenie v prospech verejného obstarávateľa,

- odvolaním bankovej záruky na základe písomnej žiadosti verejného obstarávateľa, v prípade ak tento obdržal žiadosť od uchádzača na odvolanie bankovej záruky a tejto žiadosti vyhovel.

- uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.

Záručná listina, v ktorej banka písomne vyhlási, že uspokojí verejného obstarávateľa za uchádzača do výšky finančných prostriedkov, ktoré verejný obstarávateľ požaduje ako zábezpeku viazanosti ponuky uchádzača, musí byť súčasťou ponuky. Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená úradným prekladom do slovenského jazyka okrem záručnej listiny vyhotovenej v českom jazyku.

Ak záručná listina/poistenie záruky nebude doručená v lehote na predkladanie ponúk, bude ponuka uchádzača z verejnej súťaže vylúčená. Verejný obstarávateľ písomne upovedomí uchádzača o jeho vylúčení s uvedením dôvodu a lehoty, v ktorých môže uplatniť revízne postupy v súlade so zákonom o verejnom obstarávaní

13.5 Podmienky vrátenia zábezpeky ponuky pred uplynutím lehoty viazanosti ponúk

Verejný obstarávateľ odvolá poskytnutú bankovú záruku za uchádzača podľa § 46 zákona o verejnom obstarávaní.

13.6 Podmienky vrátenia zábezpeky ponuky po uzavretí zmluvy

Platnosť poskytnutej bankovej záruky zanikne uplynutím lehoty na ktorú bola vystavená, pokiaľ verejný obstarávateľ písomne neoznámi uchádzačovi svoje nároky z bankovej záruky počas doby jej platnosti.

13.7 Zloženie finančných prostriedkov na bankový účet verejného obstarávateľa

Finančné prostriedky vo výške podľa bodu 13.1 musia byť zložené na účet verejného obstarávateľa.

Finančné prostriedky musia byť pripísané na účte verejného obstarávateľa najneskôr v deň uplynutia lehoty na predkladanie ponúk v tejto súťaži.

Ak finančné prostriedky nebudú zložené na účte verejného obstarávateľa podľa predchádzajúceho bodu, bude uchádzač z verejnej súťaže vylúčený.

Doba platnosti zábezpeky ponuky poskytnutej zložením finančných prostriedkov na účet verejného obstarávateľa a trvá do uplynutia lehoty viazanosti ponúk.

13.8 Podmienky vrátenia zábezpeky

Verejný obstarávateĺ uvoľní alebo vráti uchádzačovi zábezpeku v súlade s § 46 ods. 7 zákona o VO.

13.9 Spôsob zloženia zábezpeky si vyberie uchádzač podľa vyššie uvedených podmienok zloženia.

13.10. Zábezpeka prepadne v prospech verejného obstarávateľa v súlade s § 46 ods. 6 zákona o VO.

13.11 Ak sa určitý doklad, napr. poskytnutie bankovej záruky, vydáva v elektronickej podobe, záujemca alebo uchádzač má možnosť odoslať takýto doklad ako originál vydaný v elektronickej podobe. Ak uchádzač má záujem predložiť bankovú záruku podpísanú elektronickým podpisom, verejný obstarávateľ ju bude ako súčasť elektronicky predloženej ponuky akceptovať. Je však na uchádzačovi, aby si zabezpečil bezproblémové uvoľnenie bankovej záruky zo strany banky a nespôsobil neprimeranú administratívnu alebo technickú záťaž nad povinnosti ustanovené zákonom o verejnom obstarávaní.

Zákon o verejnom obstarávaní upravuje pravidlá týkajúce sa elektronického prijímania ponúk, návrhov a žiadostí o účasť v ustanovení § 20 ods. 12. Vyžadovanie použitia zaručeného elektronického podpisu vzhľadom na úroveň možného rizika je upravené v § 20 ods. 13 až 16 zákona o verejnom obstarávaní. Minimálnu úroveň podpisovania ponuky zákon priamo neupravuje.

Zároveň dávame do pozornosti, že je na verejnom obstarávateľovi, aby si stanovil podmienky zloženia zábezpeky. Počnúc 1. 1. 2019 ustanovenie § 46 ods. 9 výslovne pripúšťa (napriek povinnosti plnej elektronickej komunikácie), že dôkaz o bankovej záruke je možné predložiť v listinnej podobe.

14. Jazyk ponuky

14.1 Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

15. Mena a ceny uvádzané v ponuke

15.1 Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

15.2 Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

15.3 Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktoré sú v prílohe k súťažným podkladom.

15.4 Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene euro na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta.

15.5 Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

15.5.1 navrhovaná zmluvná cena bez DPH,

15.5.2 sadzba DPH a výška DPH,

15.5.3 navrhovaná zmluvná cena vrátane DPH.

15.6 Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

15.7 Uchádzač je povinný jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom rozpočte. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

16. Náklady na ponuku

16.1 Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania.

**Časť IV. Predkladanie ponuky**

17.1 Uchádzač vloží dokumenty ponuky po prihlásení sa do zákazky v systéme Josephine – viď samostatná časť súťažných podkladov Komunikácia.

18. Lehota na predkladanie ponúk

18.1 Ponuky sa predkladajú v lehote na predkladanie ponúk uvedenej vo Výzve na predkladanie ponúk uverejnenej vo VVO č. 50/2022 zo dňa 16.2.2022, zn. 13998 – WYP, bod IV.2.2).

V momente uplynutia lehoty na predkladanie ponúk musí byť ponuka uložená resp. predložená prostredníctvom systému Josephine.

18.2 Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

**Časť V. Otváranie a vyhodnocovanie ponúk**

19. Otváranie a preskúmanie ponúk

19.1 Ponuky sa budú otvárať elektronicky na:

miesto: Obecný úrad Ďurčiná, Ďurčiná 77,

dátum a čas otvárania ponúk: v termíne a čase uvedenom vo Výzve na predkladanie ponúk uverejnenej vo VVO č. 50/2022 zo dňa 16.2.2022, zn. 13998 – WYP, bod IV.2.7).

Ponuky komisia otvorí v tom poradí, v akom bolí predložené.

19.2 Otváranie ponúk je verejné v nadväznosti na použitie ustanovenia § 52 ods. 2 zákona.

19.3 Otváranie ponúk vykoná komisia (elektronicky) v termíne a čase uvedenom vo Výzve na predkladanie ponúk uverejnenej vo VVO č. 50/2022 zo dňa 16.2.2022, zn. 13998 – WYP, bod IV.2.7) na adrese kontaktného miesta uvedeného vo výzve na predkladanie ponúk, časť A.I).

19.4 Verejný obstarávateľ umožní účasť na otváraní ponúk všetkým uchádzačom, ktorí predložili ponuku v lehote na predkladanie ponúk. Pred otvorením ponúk sa overí neporušenosť ponúk a zverejnia sa obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom, určených verejným obstarávateľom na vyhodnotenie ponúk; ostatné údaje uvedené v ponuke sa nezverejňujú. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

19.5 Na otváraní ponúk sa môžu zúčastniť uchádzači, ktorí predložili svoju ponuku v lehote na predkladanie ponúk. Štatutárny zástupca uchádzača sa preukáže preukazom totožnosti a výpisom z obchodného registra resp. živnostenským listom. Iný zástupca uchádzača sa preukáže preukazom totožnosti, výpisom z obchodného registra resp. živnostenským listom a úradne osvedčeným splnomocnením potvrdeným štatutárnym zástupcom uchádzača, že je oprávnený zúčastniť sa na otváraní ponúk v rámci predmetnej zákazky.

20**. V súlade s § 112 ods. 6 sa splnenie podmienok účasti a vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk na základe kritérií na vyhodnotenie ponúk.**

Verejný obstarávateľ nepoužije elektronickú aukciu a rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk.

20.1 Vysvetľovanie ponúk

Komisia na vyhodnotenie ponúk zostaví poradie uchádzačov na základe kritéria, ktorým je cena v EUR s DPH, preskúma, či ponuky spĺňajú požiadavky verejného obstarávateľa a rozhodne, či ponuka:

a) obsahuje všetky náležitosti určené v bode 12. týchto súťažných podkladpov,

b) zodpovedá pokynom a dokumentom uvedeným vo výzve na predkladanie ponúk a v týchto súťažných podkladoch.

20.2 Platnou ponukou je ponuka, ktorá vyhovuje všetkým požiadavkám a špecifikáciám uvedeným vo výzve na predkladanie ponúk a v týchto súťažných podkladoch a zároveň neobsahuje žiadne obmedzenia alebo výhrady, ktoré sú v rozpore s uvedenými dokumentmi. Ponuky uchádzačov, ktoré nebudú spĺňať uvedené požiadavky budú zo zadávania zákazky vylúčené.

20.3 Komisia požiada uchádzačov o písomné vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť.

20.4 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky.

20.5 Verejný obstarávateľ vylúči z verejného obstarávania uchádzača ak nastane niektorý z dôvodov vylúčenia podľa § 40 ods. 6 a 7 ZVO.

20.6 O vylúčení ponuky s uvedením dôvodu vylúčenia bude uchádzač písomne upovedomený s uvedením dôvodu a lehoty, v ktorej môže byť podaná námietka podľa § 170 ods. 3 písm. d) ZVO.

21. Vyhodnotenie splnenia podmienok účasti

21.1 V procese vyhodnotenia splnenia podmienok účasti uchádzačmi verejný obstarávateľ použije postupy uvedené v § 40 zákona o verejnom obstarávaní. Ak prichádza do úvahy, použije sa § 152 ods. 4 zákona o verejnom obstarávaní. Po vyhodnotení ponúk sa vyhodnotí splnenie podmienok účasti uchádzačmi, ktorí sa umiestnili na prvom až treťom mieste v poradí alebo len uchádzačom, ktorý sa umiestnil na prvom mieste v poradí.

21.2 Verejný obstarávateľ bude posudzovať splnenie podmienok účasti v súlade s výzvou na predkladanie ponúk, v súlade s týmito súťažnými podkladmi a zákonom o verejnom obstarávaní.

22. Vyhodnocovanie ponúk

22.1 V procese vyhodnocovania ponúk verejný obstarávateľ použije postupy uvedené v § 53 zákona o verejnom obstarávaní. Na vyhodnotenie ponúk sa nepoužije elektronická aukcia.

22.2 Vyhodnocovanie ponúk komisiou je neverejné. Komisia vyhodnotí ponuky z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.

22.3 Ponuky uchádzačov, ktoré nebudú vylúčené, budú vyhodnocované podľa kritérií na vyhodnocovanie ponúk uvedené v týchto súťažných podkladoch.

23. Revízne postupy

23.1 Uchádzač, záujemca, účastník alebo osoba, ktorej práva alebo právom chránené záujmy boli alebo mohli byť dotknuté postupom verejného obstarávateľa, môže uplatniť revízne postupy v súlade s ustanoveniami § 164 a § 170 (a nasl.) zákona o VO, kde sú uvedené postupy a okruhy dôvodov pre ich uplatnenie.

**Časť VI. Prijatie ponuky a uzavretie zmluvy**

24. Informácia o výsledku vyhodnotenia ponúk

24.1 Verejný obstarávateľ po vyhodnotení ponúk, po skončení postupu podľa § 55 ods. 1 zákona o verejnom obstarávaní a po odoslaní všetkých oznámení o vylúčení uchádzača bezodkladne oznámi všetkým uchádzačom, ktorých ponuky sa vyhodnocovali výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.

24.2 Úspešnému uchádzačovi verejný obstarávateľ oznámi, že jeho ponuka sa prijíma.

24.3 Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk verejný obstarávateľ uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

25. Uzavretie zmluvy

25.1 Verejný obstarávateľ vyzve úspešného uchádzača na predloženie zmluvy. Uchádzač predloží potrebný počet výtlačkov v lehote určenej verejným obstarávateľom.

25.2 Verejný obstarávateľ uzavrie zmluvu v lehote viazanosti ponúk. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Verejný obstarávateľ uzavrie zmluvu s úspešným uchádzačom a v súlade s § 56 ZVO.

25.3 VO môže uzavrieť zmluvu s úspešným uchádzačom alebo uchádzačmi najskôr jedenásty deň odo dňa odoslania informácie o výsledku vyhodnotenia ponúk podľa § 55. ods. 2 ZVO (vzhľadom na využitie prostriedkov elektronickej komunikácie podľa § 20 ZVO).

25.4 Ak bola podaná žiadosť o nápravu alebo námietka, verejný obstarávateľ uzavrie zmluvu v súlade s ustanoveniami ZVO.

25.5 Úspešný uchádzač alebo uchádzači sú povinní poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehoty podľa § 56 ods. 2 až 7, ak boli na jej uzavretie písomne vyzvaní. V súlade s § 56 ods. 12 ZVO si verejný obstarávateľ vyhradzuje právo podľa svojho uváženia predĺžiť lehotu na poskytnutie súčinnosti zo strany uchádzačov stanovenú v § 56 ods. 8, 10 a 14 na viac ako 10 pracovných dní.

25.6 Ak úspešný uchádzač alebo uchádzači odmietnu uzavrieť zmluvu alebo nie sú splnené povinnosti podľa § 56, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako druhí v poradí.

25.7 Ak uchádzač alebo uchádzači, ktorí sa umiestnili ako druhí v poradí odmietnu uzavrieť zmluvu, neposkytnú osobe podľa § 8 zákona riadnu súčinnosť potrebnú na jej uzavretie tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní, verejný obstarávateľ môže uzavrieť zmluvu s uchádzačom alebo uchádzačmi, ktorí sa umiestnili ako tretí v poradí.

25.8 Uchádzač alebo uchádzači, ktorí sa umiestnili ako tretí v poradí, sú povinní poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzavretá do 10 pracovných dní odo dňa, keď boli na jej uzavretie písomne vyzvaní.

25.9 Verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

25.10 Verejný obstarávateľ vyžaduje, aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch, údaje o osobe oprávnenej konať za subdodávateľa v zákonom stanovenom rozsahu.

25.11 Uzatvorená zmluva nemôže byť v rozpore s týmito súťažnými podkladmi.

25.12 Úspešný uchádzač (dodávateľ) má povinnosť poskytnúť objednávateľovi k podpisu zmluvy zoznam jeho subdodávateľov v rozsahu podľa § 41 ods. 3 zákona o verejnom obstarávaní a do 5 pracovných dní odo dňa akejkoľvek zmeny subdodávateľa nahlásil objednávateĺovi údaje v rozsahu minmálne podľa ods. 3 v § 41 zákona o verejnom obstarávaní.

**A.2 PODMIENKY ÚČASTI UCHÁDZAČOV**

**Podmienky účasti požadované pre toto verejné obstarávanie sú uvedené vo výzve na predkladanie ponúk zverejnenej vo VVO č. 50/2022 zo dňa 16.2.2022, zn. 13998 – WYP.**

**A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA**

Verejný obstarávateľ bude vyhodnocovať ponuky v zmysle § 44 ods. 3 písm. c) zákona na základe kritérií na vyhodnotenie ponúk - **najnižšej ceny v EUR s DPH za celý predmet obstarávania**.

1. Úspešným uchádzačom sa stane uchádzač, ktorý vo svojej ponuke predloží najnižšiu cenu za predmet zákazky v Eur s DPH a preukáže splnenie podmineok účasti a splnenie požiadaviek na predmet obstarávania. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v Eur s DPH atď.

2. Jediným kritériom na vyhodnotenie ponúk je najnižšia cena za celý predmet zákazky, vypočítaná a vyjadrená podľa bodu 15 časti súťažných podkladov A.1 Pokyny pre uchádzačov v Eur, s uvedením ceny s DPH.

3. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky podľa bodu 3 časti súťažných podkladov A.1 Pokyny pre uchádzačov.

4. Poradie uchádzačov sa určí zostavením poradia navrhnutých ponukových cien za dodanie predmetu zákazky podľa bodu 2 tejto časti súťažných podkladov, vyjadrených v Eur s DPH, uvedených v jednotlivých ponukách uchádzačov.

5. Uchádzač v ponuke predloží návrh na plnenie kritéria, t.z. podpísaný Formulár – Návrh na plnenie kritéria v časti B.4 týchto súťažných podkladov, s uvedením ceny podľa bodu 1 za celý predmet zákazky.

**B.1 OPIS PREDMETU ZÁKAZKY**

Predmetom zákazky sú stavebné práce za účelom rozšírenia kapacít existujúcej materskej školy v obci Ďurčiná.

Jedná sa o jeden vecne, logicky a funkčne nedeliteľný celok.

Členenie predmetu zákazky na SO:

SO01 Dostavba Materskej školy\_stavebné práce,

SO05 Vykurovanie,

SO06 Zdravotechnika,

SO07 Elektro.

Prekážka začatia prác: verejný obstarávateľ dáva do pozornosti prekážku v začatí prác víťazného uchádzača z dôvodu potreby prekládky NN vedenia v rámci areálu školy.

Podrobný opis predmetu zákazky je v samostatných prílohách, ktoré verejný obstarávateľ poskytuje k súťažným podkladom - projektovej dokumentácii a položkovite vo výkazoch výmer.

Ak je niekde v dokumentoch verejného obstarávania uvedený názov výrobcu, výrobku alebo typové označenie, uchádzač môže naceniť ekvivalentnú položku pri zachovaní všetkých funkcionalít a minimálnych požadovaných parametrov a na toto vo svojej ponuke písomne upozorní. Pri použití ekvivalentných druhov materiálov a/alebo výrobkov musia mať minimálne vlastnosti (parametre) zodpovedajúce vlastnostiam (parametrom), ktoré sú uvedené v špecifikácii.

**B.2 SPÔSOB URČENIA CENY**

1. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

2. Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.

3. Cena uvedená v návrhu zmluvy musí obsahovať cenu za požadovaný predmet zákazky, t.z. sumár všetkých položiek, ktorý vychádza z ocenených položiek.

4. Uchádzač ocení všetky položky, pre určenie ceny uvedie pre každú požadovanú položku a špecifikácie aj jednotkovú cenu. Jednotkové ceny budú uvedené v mene Eur na dve desatinné miesta (bez toho, aby boli „skryté“ ďalšie desatinné miesta, ktoré by skresľovali konečný výsledok). Požaduje sa, aby všetky výpočty boli zaokrúhlené na dve desatinné miesta. Položky uvedené v rozpočte, ktoré uchádzač neocení a neuvedie pre ne jednotkovú cenu, budú považované za už zahrnuté v iných cenách.

5. Ak je uchádzač platiteľom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

5.1 navrhovaná zmluvná cena bez DPH,

5.2 sadzba DPH a výška DPH,

5.3 navrhovaná zmluvná cena vrátane DPH.

6. Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

7. Uchádzač je povinný vo výkaze výmer jasne vyznačiť použitie ekvivalentných materiálov či tovarov v ponuke s uvedením názvu ekvivalentného výrobku za názvom pôvodne požadovaného výrobku – materiálu alebo tovaru v predloženom výkaze výmer. Zároveň uchádzač uvedie opis použitých ekvivalentov predložením dokladov potvrdzujúcich porovnateľné parametre výrobkov.

**B.3 OBCHODNÉ PODMIENKY PLNENIA PREDMETU ZÁKAZKY**

Text ustanovení návrhu zmluvy je pre uchádzača záväzný a nie je prípustné ho meniť, dopĺňať alebo akokoľvek upravovať. Návrh zmluvy môže byť doplnený len v súlade s podmienkami súťaže a zákonom o verejnom obstarávaní.

**ZMLUVA O DIELO**

uzatvorená podľa ustanovení podľa § 536 a nasl. zákona č. 513/1991 Zb. Obchodného zákonníka
v znení neskorších predpisov

**Článok 1**

**Zmluvné strany**

1. Objednávateľ:

|  |  |
| --- | --- |
| Názov: | Obec Ďurčiná |
| Sídlo: | Ďurčiná 77, 015 01 Ďurčiná |
| Štatutárny orgán: | Mgr. Martina Bohušová, starostka |
| IČO: | 00632732 |
| DIČ: | 2020638862 |
| Bankové spojenie: | SLSP a.s. |
| Číslo účtu (IBAN): | SK78 0900 0000 0051 5543 6661 |
| Právna forma: | obec |
| Osoba zodpovedná za plnenie zmluvy: | Mgr. Martina Bohušová |
| E-mailová adresa: | starostka@obecdurcina.sk , obecdurcina@obecdurcina.sk  |

1. Zhotoviteľ

|  |  |
| --- | --- |
| Názov / obchodné meno: |  |
| Sídlo / miesto podnikania: |  |
| Štatutárny orgán: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| Číslo účtu (IBAN): |  |
| Právna forma: |  |
| Zapísaný: |  |
| Osoba zodpovedná za plnenie zmluvy: |  |
| E-mailová adresa: |  |

**Článok 2**

**Úvodné ustanovenia, východiskové podklady a údaje**

1. Táto zmluva sa uzatvára medzi zmluvnými stranami na základe výsledku verejného obstarávania uskutočneného podľa § 112 až 114 a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky „Prestavba s dostavbou – Materská škola, Ďurčiná“ (ďalej len „dielo“) v rámci projektu s názvom Zabezpečenie kvalitného predprimárneho vzdelávania v Obci Ďurčiná, kód projektu v ITMS2014+: 302020W777, Integrovaný regionálny operačný program.
2. Východiskovými podkladmi tejto zmluvy sú:
3. súťažné podklady vrátane projektovej dokumentácie, podľa ktorej sa dielo bude vykonávať (ďalej len „súťažné podklady“),
4. ponuka zhotoviteľa zo dňa ......... (ďalej len „ponuka zhotoviteľa“).

**Článok 3**

**Predmet zmluvy**

1. Predmetom tejto zmluvy je úprava vzájomných práv a obchodných vzťahov zmluvných strán pri zhotovovaní diela.
2. Zhotoviteľ sa zaväzuje zhotoviť pre objednávateľa dielo v rozsahu podľa bodu 2. písm. a) článku 2 tejto zmluvy, o. i. projektovej dokumentácie, podľa ktorej sa dielo bude vykonávať (ďalej len „projektová dokumentácia“) a výkazu výmer predmetu zákazky (ďalej len „výkaz výmer“).
3. Rozsah realizácie tvoria všetky tovary a služby potrebné pre riadne zhotovenie diela vrátane vedľajších a dodatočných činností tak, aby dielo bolo plne funkčné a bolo v súlade s projektovou dokumentáciou, STN, technickými predpismi a všeobecne záväznými predpismi.
4. Zhotoviteľ vykoná v rámci realizácie diela tiež všetky potrebné vedľajšie pomocné a dodatočné činnosti, ktoré nie sú v podkladoch tejto zmluvy výslovne uvedené, ale pre úplnú vecnú a odbornú realizáciu diela, resp. pre jeho funkčnosť, sú nevyhnutné.
5. Objednávateľ požaduje preukázať pôvod tovarov použitých na zhotovenie diela. Dodané tovary (výrobky, stavebný materiál) a služby v rámci vykonávania diela musia mať pôvod v krajinách Európskeho spoločenstva (ďalej len „ES“) alebo v asociovaných krajinách. V prípade, ak sa tovary alebo služby na zhotovenie diela v krajinách uvedených v predchádzajúcej vete nevyrábajú, resp. neposkytujú, alebo ich z iných objektívnych príčin nemožno z týchto krajín získať, môže si zhotoviteľ nechať dodať tovary alebo služby, ktoré majú pôvod v inej tretej krajine. Túto skutočnosť je zhotoviteľ povinný objednávateľovi preukázať písomnými dokladmi predloženými v origináli a aj ich úradným preložením do slovenského jazyka.
6. Objednávateľ je oprávnený zväčšiť alebo zmenšiť rozsah diela (meniť rozsah jednotlivých položiek výkazu výmer) alebo požadovať akúkoľvek zmenu diela (dodatočné doplnenie, resp. vylúčenie niektorých položiek výkazu výmer) priamo súvisiacu s dielom.
7. Zhotoviteľ sa zaväzuje akceptovať zmeny v rozsahu diela vyžiadané objednávateľom písomnou formou v listinnej podobe a uzatvoriť na ich rozsah dodatok k tejto zmluve. Uzatvorením dodatku k tejto zmluve nesmie dôjsť k porušeniu § 18 zákona o verejnom obstarávaní.
8. Zhotoviteľ nemá právo dožadovať sa dodania iných tovarov a služieb, vykonania iných súvisiacich a predchádzajúcich prác, pre objednávateľa nad rámec diela. Objednávateľ môže objednávať tieto tovary a služby u tretích osôb.

**Článok 4**

**Lehota a miesto plnenia**

1. Zhotoviteľ je povinný predložiť objednávateľovi písomnou formou v listinnej podobe k odsúhlaseniu záväzný časový a vecný harmonogram prác (ďalej len „harmonogram“) do 7 kalendárnych dní odo dňa nadobudnutia účinnosti tejto zmluvy. Objednávateľ sa písomne vyjadrí k predloženému harmonogramu prác do 5 pracovných dní od jeho obdržania. V prípade odôvodneného neodsúhlasenia harmonogramu je zhotoviteľ povinný predložiť objednávateľovi písomnou formou v listinnej podobe k odsúhlaseniu upravený harmonogram do 7 kalendárnych dní od oznámenia o nesúhlase s predloženým harmonogramom.
2. Objednávateľ odovzdá zhotoviteľovi stavenisko pre zhotovenie celého diela alebo jeho časti do 2 kalendárnych dní od odsúhlasenia harmonogramu.
3. Zhotoviteľ začne zhotovovať dielo, resp. jeho časť do 7 kalendárnych dní od prevzatia staveniska od objednávateľa. Do tejto lehoty sa nezapočítava prípadné trvanie prekážky začatia prác: objednávateľ dáva do pozornosti prekážku v začatí prác zhotoviteľa z dôvodu potreby prekládky NN vedenia v rámci areálu školy.
4. Zhotoviteľ zhotoví dielo do **4 mesiacov** odo dňa odovzdania/prevzatia staveniska okrem predĺžení z dôvodov podľa bodu 3., 6. a 7. tohto článku.
5. Lehota na zhotovenie diela môže byť predĺžená bez uplatnenia majetkových sankcií zo strany objednávateľa voči zhotoviteľovi, ak dôjde k zdržaniu v dôsledku prekážok na strane objednávateľa a z dôvodov podľa bodu 6. tohto článku.
6. Zhotoviteľ musí bezodkladne písomnou formou v elektronickej podobe informovať objednávateľa o vzniku akejkoľvek udalosti, ktorá bráni alebo sťažuje zhotovenie diela s dôsledkom predĺženia lehoty na zhotovenie diela. Ak dôjde k zdržaniu prác, zhotoviteľ musí preukázať, že bolo vyvolané okolnosťami, na ktoré sa odvoláva; takými okolnosťami nemôže byť štandardná dodacia lehota dodania tovarov a pod. Po odsúhlasení predĺženia lehoty na zhotovenie diela objednávateľom písomnou formou v elektronickej podobe, zapíše zhotoviteľ predĺženie lehoty na zhotovenie diela do stavebného denníka.
7. Ak dôjde k zmene rozsahu diela podľa bodu 6. článku 3 tejto zmluvy, v dodatku k tejto zmluve sa dohodne predĺženie, skrátenie alebo zachovanie lehoty na zhotovenie diela.
8. Miesto plnenia: Ďurčiná 225, 015 01 Ďurčiná, Budova základnej a materskej školy Ďurčiná

**Článok 5**

**Cena za dielo**

1. Cena za dielo v rozsahu uvedenom v článku 3 tejto zmluvy je stanovená dohodou zmluvných strán v zmysle § 3 zákona NR SR č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky MF SR č. 87/1996 Z. z., ktorou sa vykonáva zákon o cenách ako cena maximálna, platná do konca lehoty na zhotovenie diela uvedeného v článku 4 tejto zmluvy, vrátane predĺženia lehoty na zhotovenie diela podľa bodu 6. a 7. článku 4 tejto zmluvy a je doložená kompletným rozpočtom nákladov zhotoviteľa uvedeným v prílohe č. 1 tejto zmluvy - Ocenený výkaz výmer predmetu zákazky (ďalej aj „ocenený výkaz výmer“), v súlade s ktorým je cena za dielo stanovená.
2. Cena za dielo celkom je:

|  |  |  |
| --- | --- | --- |
| Cena celkom bez DPH | XXXX EUR | slovom: XXXX |
| DPH | XXXX EUR | slovom: XXXX |
| Cena celkom s DPH | XXXX EUR | slovom: XXXX |

1. Cena za dielo pokrýva všetky tovary a služby potrebné pre riadne zhotovenie diela vrátane vedľajších a dodatočných činností tak, aby dielo bolo plne funkčné a bolo v súlade s projektovou dokumentáciou, STN, technickými predpismi a všeobecne záväznými predpismi.
2. V cene za dielo sú obsiahnuté aj náklady zhotoviteľa na vybudovanie, prevádzku, údržbu a vypratanie zariadenia staveniska a poistenie zodpovednosti za škodu.
3. Cena za dielo zhotovené v lehote na zhotovenie diela podľa článku 4 tejto zmluvy môže byť zvýšená iba v prípade doplňujúcich prác požadovaných objednávateľom, nemôže byť zvýšená z dôvodu predĺženia lehoty na zhotovenie diela podľa bodu 6. a 7. článku 4 tejto zmluvy.
4. Ak dôjde k zmene rozsahu diela podľa bodu 6. a 7. článku 3 tejto zmluvy, v dodatku k tejto zmluve sa dohodne úprava ceny za dielo.

**Článok 6**

**Platobné podmienky**

1. Zhotoviteľovi vzniká nárok na úhradu ceny za dielo alebo jeho časť prevzatím zhotoveného diela alebo jeho časti objednávateľom.
2. Zhotoviteľ si uplatňuje nárok na úhradu ceny za dielo alebo jeho časť vystavenou faktúrou, ktorá obsahuje všetky náležitosti daňového dokladu v súlade s § 71 zákona č. 222/2004 Z. z. o dani z pridanej hodnoty v znení neskorších predpisov.
3. Zhotoviteľ vystavuje faktúru až po odsúhlasení súpisu vykonaných prác a dodaných tovarov a služieb predloženého objednávateľovi písomnou formou v listinnej podobe. Súpis vykonaných prác a dodaných tovarov a služieb musí byť zostavený prehľadne a musí v ňom byť dodržané poradie položiek uvedených v ocenenom výkaze výmer. Zhotoviteľ zodpovedá za pravdivosť, správnosť a úplnosť údajov uvedených v súpise dodaných tovarov a služieb. Objednávateľ predloží zhotoviteľovi vyjadrenie k súpisu dodaných tovarov a služieb do 14 pracovných dní od jeho doručenia objednávateľovi, inak sa má za to, že so súpisom dodaných tovarov a služieb súhlasí; to neplatí, pokiaľ dielo neprevzal objednávateľ.
4. Faktúra v písomnej forme vrátane odsúhlaseného súpisu dodaných tovarov a služieb sa objednávateľovi doručuje v listinnej podobe v piatich rovnopisoch. Fakturovaná suma sa zaokrúhľuje na dve desatinné miesta, t.j. na eurocenty.
5. Pokiaľ faktúra neobsahuje náležitosti uvedené v bode 2. a 4. tohto článku, objednávateľ ju vráti zhotoviteľovi na doplnenie.
6. Lehota splatnosti faktúry je 60 dní odo dňa vystavenia faktúry, resp. opravenej faktúry, najmenej 60 dní od doručenia faktúry, resp. opravenej faktúry, objednávateľovi**.**
7. Za dodané tovary a služby sa považujú len tovary do diela zabudované a služby vykonané výlučne pre zhotovenie diela.
8. Úhrada faktúry sa vykoná na účet zhotoviteľa uvedený v článku 1 tejto zmluvy.
9. Za deň úhrady sa považuje deň odpísania fakturovanej sumy z účtu objednávateľa v prospech účtu zhotoviteľa.

**Článok 7**

**Preddavky na zhotovenie diela**

1. Objednávateľ neposkytne zhotoviteľovi preddavky na zhotovenie diela.

**Článok 8**

**Podmienky zhotovenia diela**

1. Zhotoviteľ vykonáva činnosti spojené so zhotovením diela na vlastnú zodpovednosť, na svoje náklady, rešpektujúc projektovú dokumentáciu, STN, technologické predpisy a všeobecne záväzné predpisy.
2. Zhotoviteľ poveruje výkonom činnosti stavbyvedúceho pri zhotovovaní diela ………………………………………………, s evidenčným číslom ................................................ Stavbyvedúci zastupuje zhotoviteľa v technických veciach.
3. Zhotoviteľ zhotoví dielo vlastnými prostriedkami alebo prostredníctvom subdodávateľov odsúhlasených objednávateľom pred uzavretím tejto zmluvy.
4. Zhotoviteľ má povinnosť posyktnúť objednávateľovi k podpisu zmluvy zoznam svojich subdodávateľov v rozsahu podľa § 41 ods. 3 zákona o verejnom obstarávaní a v prípade akejkoľvek zmeny subdodávateľa nahlásiť objednávateľovi údaje v rozsahu minmálne podľa ods. 3 v § 41 zákona o verejnom obstarávaní.Zmena subdodávateľov je účinná až po odsúhlasení zmeny objednávateľom písomnou formou dodatku k zmluve o dielo.
5. Odsúhlasenie subdodávateľov objednávateľom žiadnym spôsobom nezbavuje zhotoviteľa záväzkov, povinností a zodpovedností vyplývajúcich z tejto zmluvy.
6. Subdodávateľ musí počas celej doby poskytovania plnenia spĺňať podmienky § 32 ods. 1 zákona o verejnom obstarávaní. Subdodávateľ musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť.
7. Subdodávateľ musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak má takú povinnosť.
8. Ak navrhovaný subdodávateľ nespĺňa podmienky podľa bodu 6 objednávateľ písomne požiada zhotoviteľa o jeho nahradenie. Uchádzač doručí návrh nového subdodávateľa do piatich pracovných dní odo dňa doručenia žiadosti, ak objednávateľ neurčil dlhšiu lehotu. Návrh musí obsahovať údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
9. V prípade návrhu na zmenu subdodávateľov má objednávateľ právo odmietnuť návrh zhotoviteľa ak subdodávateĺ nespĺňa podmienky podľa bodu 6. Odmietnutie znamená aj nemožnosť vstupu odmietnutej osoby na stavenisko.
10. Objednávateľ môže kedykoľvek požiadať zhotoviteľa, aby bezodkladne odvolal svojho subdodávateľa, v prípade že tento nevie hodnoverne preukázať svoju odbornú spôsobilosť alebo je nedbanlivý v riadnom plnení svojich zmluvných alebo zákonných povinností. Objednávateľ, resp. stavebný dozor objednávateľa môže upozorniť zhotoviteľa na porušenie povinností alebo správanie jeho subdodávateľa a poskytnúť mu primeranú lehotu na zabezpečenie nápravy. Ak v stanovenej lehote nedôjde k náprave, je objednávateľ oprávnený využiť právo podľa prvej vety tohto bodu. Odvolaný subdodávateľ bude zhotoviteľom čo najskôr nahradený iným subdodávateľom. Odvolaním subdodávateľa nebude zmenená lehota na dokončenie diela, ani cena za dielo. Všetky náklady spojené so zabezpečením nového subdodávateľa znáša zhotoviteľ.
11. Zhotoviteľ zabezpečí koordináciu svojich subdodávateľov.
12. Práce na zhotovovaní diela musia byť vykonané na profesionálnej úrovni a musia vyhovovať § 43 g zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“). Materiály a výrobky určené k vykonaniu diela musia byť všeobecne dobrej kvality, v prípade použitia ekvivalentov alebo ak v projektovej dokumentácii nie sú presne definované, vopred odsúhlasené objednávateľom a musia spĺňať požiadavky § 43 f stavebného zákona a zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov. K dodaným materiálom a výrobkom musia byť doložené doklady o vykonaných skúškach, atesty, certifikáty, vyhlásenia o zhode a pod., najneskôr pred ich zabudovaním. Do doby ich odovzdania objednávateľovi ich archivuje zhotoviteľ ako prílohu k stavebnému denníku. Zhotoviteľ musí mať na stavbe k dispozícií technické normy, licencie na vykonávanie prác, všeobecne zaužívané pracovné a technologické postupy a návody výrobcu stavebných a technologických výrobkov na spôsob ich použitia, týkajúcich sa zhotovenia diela.
13. Materiály a výrobky, ktoré nezodpovedajú bodu 11. tohto článku, musí zhotoviteľ na vlastné náklady odstrániť a nahradiť bezchybnými. Škody vzniknuté z tohto titulu znáša zhotoviteľ bez nároku finančnej úhrady zo strany objednávateľa.
14. Materiály a výrobky určené na zhotovenie diela musí zhotoviteľ dodať bez akýchkoľvek práv tretích osôb.
15. Zhotoviteľ nie je oprávnený vykonať žiadne zmeny prác a materiálov bez predchádzajúceho odsúhlasenia objednávateľom. Všetky požiadavky na prípadne technicky zdôvodnené zmeny doložené súhlasným stanoviskom projektanta, musia byť zapísané do stavebného denníka a až po ich odsúhlasení objednávateľom môže zmeny zhotoviteľ realizovať. Práce, ktoré zhotoviteľ vykoná bez súhlasu objednávateľa odchylne od zmluvných dojednaní, schválenej projektovej dokumentácie alebo jej zmien, ponuky a požiadaviek v súťažných podkladoch, nebudú uhradené.
16. Zhotoviteľ písomnou formou v elektronickej podobe a zápisom do stavebného denníka vyzve objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými, najmenej 3 pracovné dni vopred.
17. V prípade, že sa objednávateľ, resp. stavebný dozor objednávateľa po riadnej výzve na preverenie prác v určenej lehote nedostaví, je povinný uhradiť náklady dodatočného odkrytia, pokiaľ také odkrytie požaduje. Ak sa pri dodatočnom odkrytí zistí, že práce boli vykonané vadne, nesie náklady dodatočného odkrytia zhotoviteľ.
18. Objednávateľ vykonáva preverovanie tovarov a služieb dodaných zhotoviteľom spravidla prostredníctvom stavebného dozoru, pričom zhotoviteľ je povinný zabezpečiť účasť svojich zamestnancov pri preverovaní a bez meškania urobiť opatrenia na odstránenie zistených vád a odchýlok od zadania diela.
19. Zhotoviteľ zaručuje, že má všetky potvrdenia, povolenia a licencie, ktoré sú nevyhnutné k zhotoveniu diela a že tieto povolenia sú postačujúce k tomu, aby mohol dielo riadne začať a dokončiť.
20. Zhotoviteľ zrealizuje dielo kvalifikovanými zamestnancami. Zhotoviteľ zodpovedá za to, že bude mať pre zamestnancov všetky potrebné úradné povolenia a platné kvalifikačné potvrdenia pre realizáciu diela.
21. Zhotoviteľ plne zodpovedá za vhodnosť a bezpečnosť všetkých prác a stavebných metód používaných na stavenisku a pracovisku.
22. Zhotoviteľ zodpovedá:
	1. za presné vytýčenie diela vo vzťahu k pôvodným referenčným bodom a úrovniam, za správnosť polohy, úrovní, rozmerov všetkých častí diela,
	2. za zabezpečenie, na vlastné náklady, všetkých nevyhnutných pomôcok, zariadenia a pracovných síl potrebných k vytýčeniu a kontrolných meraní,
	3. za zabezpečenie, na vlastné náklady, úradných kontrolných meraní, ktoré určia presnú polohu všetkých častí diela a odovzdá objednávateľovi originál týchto dokladov,
	4. za bezodkladnú nápravu v prípade, že v priebehu realizácie diela vznikne chyba vo vytýčení diela, v polohe, v úrovni alebo rozmeroch akejkoľvek časti diela.
23. Zhotoviteľ po celý čas realizácie diela a odstraňovania jeho vád zodpovedá:
	1. za bezpečnosť a ochranu zdravia pri práci všetkých osôb na stavenisku, za udržiavanie staveniska a zhotovovaného diela v náležitom stave tak, aby týmto osobám nehrozilo nebezpečie a ďalej zabezpečí, aby všetky osoby na stavenisku boli riadne inštruované a plnili všetky pokyny týkajúce sa bezpečnosti práce,
	2. počas výstavby, t. j. od začatia do úplného dokončenia za majetkovú a požiarnu ochranu diela, materiálov, zariadenia staveniska a staveniska vrátane zariadenia a dodávok a zabezpečí na vlastné náklady všetky nevyhnutné bezpečnostné opatrenia, okrem iného výstražné značenie, dočasné oplotenie staveniska, riadne osvetlenie,
	3. za zamedzenie prístupu nepovolaných osôb na stavenisko,
	4. za vykonanie primeraných opatrení na ochranu verejnosti a životného prostredia na stavenisku i mimo neho, zamedzeniu škody na majetku objednávateľa a tretín osôb, proti zasahovaniu do práv tretích osôb následkom znečistenia, hluku, vibrácií, prachu alebo iných príčin, vznikajúcich v dôsledku jeho činnosti,
	5. za vykonanie takých opatrení, aby znečistenie vzduchu a priemyselný odpad zo staveniska vznikajúci následkom realizácie diela nepresiahol hodnoty predpísané platnou legislatívou.
24. Zhotoviteľ sa zaväzuje neprekročiť pri vykonávaní prác predpísané limity hlučnosti a prašnosti.
25. Zhotoviteľ si zabezpečí na svoje náklady dodatočné plochy mimo staveniska, ktoré potrebuje pre účely zhotovenie diela v prípade, že plocha staveniska odovzdaná objednávateľom je nepostačujúca.
26. Zhotoviteľ počas vykonávania diela je povinný na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok odpad, vzniknutý jeho činnosťou a bude ho likvidovať a ukladať len na miestach k tomu určených v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Doklady o odvoze a likvidácií stavebného odpadu odovzdá objednávateľovi pri preberacom konaní.
27. Zhotoviteľ si na svoje náklady zabezpečí dodávky elektriny, vody a ďalších médií na stavenisko a pracovisko po celý čas realizovania diela, vrátane meračov a rozvodov. Systém rozvodov a všetky použité zariadenia budú v súlade s príslušnými normami. Zhotoviteľ bude hradiť poplatky za elektrinu, za vodné a stočné až do úplného dokončenia diela, vrátane prípadných poplatkov za ich pripojenie.
28. Zhotoviteľ hradí všetky náklady a poplatky za dočasné využívanie komunikácií v súvislosti so zhotovovaním diela.
29. Všetky zariadenia zhotoviteľa, dočasné stavby a materiály poskytnuté zhotoviteľom sa po prevoze na stavenisko považujú za výlučne určené k vykonaniu diela a zhotoviteľ ich a ani ich časť bez súhlasu objednávateľa neodvezie.
30. Všetky dočasné stavby zhotoviteľa musia vyhovovať všeobecne záväzným predpisom, o. i. predpisom o bezpečnosti a ochrane zdravia.
31. Zhotoviteľ sa zaväzuje, že pri zhotovovaní diela:
	1. neporuší zákaz nelegálneho zamestnávania,
	2. vykoná práce zamestnancami so zdravotnou a odbornou spôsobilosťou na určený druh pracovnej činnosti,
	3. dodrží bezpečnostné, hygienické, požiarne predpisy a predpisy pre ochranu životného prostredia,
	4. zabezpečí si vlastný dozor nad bezpečnosťou práce vrátane sústavnej kontroly bezpečnosti práce pri všetkých činnostiach na stavenisku a pracovisku objednávateľa,
	5. upozorní objednávateľa na všetky možné riziká, ktoré by mohli viesť pri jeho činnosti na pracovisku objednávateľa k ohrozeniu života, zdravia pracovníkov objednávateľa alebo tretích osôb alebo k ohrozeniu bezpečného stavu technických zariadení a objektov,
	6. rešpektuje zákaz fajčenia, zákaz prinášať a používať na pracovisku a v priestoroch objednávateľa akékoľvek alkoholické nápoje, omamné a psychotropné látky,
	7. v priestoroch objednávateľa sa budú jeho zamestnanci pohybovať v pracovnom odeve viditeľne označenom názvom zhotoviteľa,
	8. pred vstupom na pracovisko elektronicky prostredníctvom formulára, ktorý vytvorí objednávateľ a písomnou formou v elektronickej podobe informuje zhotoviteľa o postupe evidovania, zaeviduje každú osobu oprávnenú k zhotovovaniu diela v rozsahu: meno a priezvisko, bydlisko, vzťah k zhotoviteľovi – zamestnanec alebo subdodávateľ, u zamestnanca subdodávateľa sa uvedenie IČO subdodávateľa, u subdodávateľa, ktorý je samostatne zárobkovo činnou osobou sa uvedie jej IČO,
	9. preukázateľne oboznámi svojich zamestnancov o zákaze pohybu, resp. zdržiavania sa bez vedomia a súhlasu objednávateľa na pracoviskách, ktoré nesúvisia so zhotovovaním diela.
32. Na základe výzvy objednávateľa v písomnej forme v elektronickej podobe je zhotoviteľ povinný do 3 pracovných dní poskytnúť mu v listinnej podobe fotokópie dokladov preukazujúcich splnenie podmienok podľa bodu 29. písm. a), b) a i), predložením výučných listov, certifikátov o odbornej spôsobilosti, dokladmi preukazujúcimi pracovnoprávne vzťahy so zamestnancami realizujúcimi dielo (bez sprístupnenia informácií o finančných záväzkoch) a pod.
33. Postup prác musí byť vykonaný v súlade so zadaním diela tak, aby stavenisko, dielo a materská škola boli stále zabezpečené proti vniknutiu tretích osôb a aby poveternostnými vplyvmi nedošlo k poškodeniu obnažených konštrukcií.
34. Zhotoviteľ nesie plnú zodpovednosť za straty alebo škody na majetku, zranenie osôb alebo ich usmrtenie, ktoré môžu nastať pri zhotovovaní diela a v dôsledku jeho zhotovovania.
35. Zhotoviteľ zabezpečí vykonané práce, materiály a výrobky určené na zhotovenie diela pred poškodením a krádežou až do prevzatia diela objednávateľom.
36. Zhotoviteľ odškodní objednávateľa za všetky nároky tretích osôb ohľadne porušenia patentových práv, prác k ochranným známkam alebo k obchodnému menu alebo iných chránených práv vo vzťahu k materiálu alebo zariadeniam zhotoviteľa používaných pre dielo, alebo v súvislosti s ním a za všetky vzniknuté škody, náklady, poplatky a výdaje vzniknuté z týchto dôvodov alebo v súvislosti s nimi.
37. Zhotoviteľ prehlasuje, že má uzavretú poistnú zmluvu, ktorá zahŕňa poistenie zodpovednosti za škodu, spôsobenú objednávateľovi a tretím osobám v súvislosti s jeho činnosťou. Zhotoviteľ bude udržiavať túto poistnú zmluvu v platnosti počas celej doby platnosti tejto zmluvy o čom kedykoľvek, keď ho o to objednávateľ písomnou formou v elektronickej podobe požiada, predloží do 3 pracovných dní dôkaz v listinnej podobe.
38. Zhotoviteľ bude udržiavať všetky nástroje a zariadenia potrebné na zhotovenie diela v náležitom stave.
39. Zhotoviteľ zodpovedá za bezpečnosť pri práci a ochranu zdravia všetkých svojich zamestnancov a osôb, ktoré sa pohybujú na stavenisku. Plán bezpečnosti a ochrany zdravia pri práci na zhotovenie diela musí byť k dispozícií na stavenisku u stavbyvedúceho zhotoviteľa.
40. Zhotoviteľ je povinný dodržiavať predpisy na účely predchádzania vzniku požiarov na stavenisku. Zhotoviteľ v prípade vykonávania činností, ktoré vytvárajú zvýšené riziko možnosti vzniku požiaru, najmä zváranie, tepelné delenie a ďalšie spôsoby spracúvania kovov, pri ktorých sa používa zváracie, brúsiace alebo iskriace zariadenie nezávisle od stupňa automatizácie a na miestach s možnosťou vzniku požiaru alebo výbuchu, lepenie horľavých podlahových a strešných krytín obkladov stien a stropov pomocou ohňa, elektrotepelných spotrebičov a zariadení alebo horľavých lepidiel a odstraňovanie starých náterov pomocou tepelných spotrebičov a zariadení, nevyhnutná manipulácia s otvoreným ohňom na miestach s možnosťou vzniku požiaru, ale aj v prípade vykonávania iných činností so zvýšeným nebezpečenstvom vzniku požiaru, ktoré môžu byť v zmysle zákona č. 314/2001 Z. z. o ochrane pred požiarmi v znení neskorších predpisov (ďalej len „zákon o ochrane pred požiarmi“) a vyhlášky MV SR č. 121/2002 Z. z. o požiarnej prevencii v znení neskorších predpisov kvalifikované ako činnosti so zvýšeným nebezpečenstvom vzniku požiaru, či už pri demontáži alebo montáži, je povinný minimálne 3 pracovné dni pred ich začatím písomnou formou v elektronickej podobe informovať zhotoviteľa a zabezpečiť všetky úlohy ochrany pred požiarmi.
41. Objednávateľ bude podľa potreby organizovať na stavbe kontrolné dni, z ktorých prijaté opatrenia a úlohy je zhotoviteľ povinný plniť. Objednávateľ oznámi zhotoviteľovi termín konania kontrolného dňa písomnou formou v elektronickej podobe najmenej 2 pracovné dni vopred.

**Článok 9**

**Kontrola zhotovovania diela**

* 1. Súlad zhotovovania diela s projektovou dokumentáciou, dohodnutými podmienkami, STN, technologickými postupmi, návodmi výrobcov, bezpečnostnými a inými všeobecne záväznými predpismi sleduje stavebný dozor. Na zistené nedostatky bezodkladne upozorňuje zhotoviteľa zápisom do stavebného denníka.
	2. Objednávateľ poverí výkonom činnosti stavebného dozoru oprávnenú osobu a táto bude uvedená v stavebnom denníku pri odovzdaní staveniska.
	3. Stavebný dozor má prístup na celé stavenisko a na plochy mimo staveniska, ktoré sa používajú pre účely zhotovenia diela podľa bodu 24. článku 8 tejto zmluvy. Na vyžiadanie mu musia byť predložené výkresy, vzorky materiálov, výsledky kontrol kvality, atesty a iné podklady súvisiace so zhotovením diela.
	4. Stavebný dozor je oprávnený dať pokyny, ktoré sú potrebné na riadne zhotovenie diela, zápisom do stavebného denníka.
	5. Stavebný dozor je oprávnený dať zamestnancom zhotoviteľa príkaz prerušiť práce, pokiaľ nie je na stavbe prítomný stavbyvedúci alebo jeho zástupca, a to v prípade, že je ohrozená bezpečnosť, ochrana zdravia pri práci alebo hrozia vážne hospodárske škody.
	6. Stavebný dozor nie je oprávnený zasahovať do hospodárskej činnosti zhotoviteľa.
	7. Zhotoviteľ je povinný predložiť objednávateľovi:
1. na schválenie vzorky materiálov, výrobkov a povrchov, ktoré má zámer použiť,
2. certifikáty, resp. vyhlásenia o zhode na všetky dodávané tovary,
3. protokoly o vykonaných odborných skúškach, výsledkoch kontrol kvality, atesty a iné podklady súvisiace so zhotovením diela,
4. Plán organizácie výstavby,
5. Plán ochrany pred požiarmi (zriadenie protipožiarnych asistenčných hliadok a spísanie písomného povolenia na zváranie pred začatím prác) v zmysle §6 ods. 2 zákona o ochrane pred požiarmi,
	1. Doklady podľa bodu 7. písm. b) a c) tohto článku je zhotoviteľ povinný mať uložené na stavenisku, doklady podľa bodu 7. písm. b) tohto článku ešte pred zabudovaním dodávaných tovarov do diela. Do zhotovenia diela ich archivuje zhotoviteľ. Objednávateľovi ich zhotoviteľ odovzdá pri preberacom konaní alebo v listinnej podobe do 2 pracovných dní od výzvy objednávateľa predloženej písomnou formou v elektronickej podobe.
	2. Plány podľa bodu 7. písm. d) až e) tohto článku zhotoviteľ predloží písomnou formou v listinnej podobe bezodkladne po ich obstaraní.
	3. Oprávnené osoby na výkon kontroly sú oprávnené vstupovať do objektov, zariadení, prevádzok a iných priestorov, ak to súvisí s predmetom tejto zmluvy a požadovať od zhotoviteľa predloženie originálnych dokladov a inú potrebnú dokumentáciu, stavebné denníky, vzorky výrobkov a materiálov, alebo iné ďalšie doklady súvisiace s touto zmluvou.
	4. Oprávnené osoby na výkon kontroly sú:
	5. riadiaci orgán a ním poverené osoby,
	6. Najvyšší kontrolný úrad Slovenskej republiky, certifikačný orgán a nimi poverené osoby,
	7. orgán auditu, jeho spolupracujúce orgány a nimi poverené osoby,
	8. splnomocnení zástupcovia Európskej komisie a Európskeho dvora audítorov,
	9. osoby prizvané orgánmi uvedenými v písmene a) až d) v súlade s príslušnými právnymi predpismi Slovenskej republiky a ES.
	10. Zhotoviteľ je bezodkladne povinný prijať opatrenia na nápravu nedostatkov zistených kontrolou, overovaním na mieste v zmysle správy z kontroly v lehote stanovenej oprávnenými osobami na výkon kontroly a zároveň zaslať objednávateľovi informáciu o splnení opatrení prijatých na nápravu zistených nedostatkov písomnou formou v listinnej podobe bezodkladne po ich splnení.

**Článok 10**

**Stavebný denník**

1. Zhotoviteľ je povinný odo dňa prevzatia staveniska viesť stavebný denník v slovenskom jazyku o prácach a činnostiach, ktoré vykonáva pri zhotovovaní diela. Povinnosť viesť stavebný denník končí prevzatím diela.
2. Do stavebného denníka sa zapisujú všetky dôležité skutočnosti pre zhotovenie diela, najmä: dátum; pracovná doba; klimatické podmienky; počet zamestnancov na stavbe, ich pracovné nasadenie na jednotlivé práce; druh a počet strojov, ich pracovné nasadenie; výkony; popis o postupe vykonávaných prác s odvolaním sa na technický predpis; obsah a rozsah vykonaných prác s posúdením kvality; dodávky stavebných materiálov, výrobkov, zariadení, konštrukcií a montážneho materiálu vrátane sprievodnej dokumentácie najmä osvedčení a certifikátov o materiáloch a výrobkoch, množstvo, skutočnú kvalitu; údaje o zistených vadách pri preberaní výrobkov a dodávok; druh vykonávaných prác a dodávok s uvedením príslušnej položky v rozpočte alebo projekte; záznam o pripravenosti prác pre nasledujúce vykonanie prác, najmä u prác, ktoré budú ďalším postupom zakryté s výzvou na ich preverenie; prerušenie alebo zastavenie prác na stavbe alebo objekte s uvedením príčiny; vykonané skúšky, ich výsledky a dokumentovanie; rozhodujúce okolnosti vplývajúce na kvalitu diela; záznamy o kontrole lešení, výťahov a pod., ktoré boli kontrolované po prerušení prác; závažné udalosti spôsobené živelnými udalosťami; úrazy, ku ktorým došlo pri vykonávaní prác; záznamy o poučení zamestnancov; záznamy o všetkých vykonaných zmenách pri realizácii stavby v porovnaní s dokumentáciou a touto zmluvou s uvedením, kto dal na ne súhlas; záznamy o výškových a smerových meraniach vrátane dokumentácie o výsledkoch merania.
3. Denné záznamy sa píšu do staveného denníka s očíslovanými listami jednak pevnými, jednak perforovanými na dva oddeliteľné priepisy. Perforované listy sú číslované zhodne s pevnými listami.
4. V stavebnom denníku sa vyznačia doklady, ktoré sa v jednom vyhotovení ukladajú priamo na stavenisku. Jedná sa najmä o výkresy dokumentujúce odchýlky od projektovej dokumentácie, prehľad skúšok každého druhu a pod.
5. Denné záznamy čitateľne zapisuje a podpisuje stavbyvedúci, prípadne jeho zástupca v ten deň, keď sa práce vykonali, alebo keď nastali okolnosti, ktoré sú predmetom zápisu. Pri denných zápisoch sa nesmú vynechávať voľné miesta.
6. Okrem stavbyvedúceho môže robiť potrebné záznamy do stavebného denníka stavebný dozor, projektant vykonávajúci autorský dozor, orgány štátneho stavebného dohľadu a prípadne iné orgány štátnej správy a zhotoviteľa a objednávateľa, koordinátor bezpečnosti práce na stavenisku, zhotoviteľ, objednávateľ.
7. Ak stavbyvedúci nesúhlasí so záznamom objednávateľa alebo projektanta, je povinný pripojiť k záznamu do 3 pracovných dní svoje vyjadrenie, inak sa predpokladá, že s obsahom záznamu súhlasí.
8. Ak je na stavbe stavebný dozor objednávateľa, je stavbyvedúci povinný predložiť mu denný záznam najneskôr v nasledujúci pracovný deň a odovzdať mu prvý priepis. V prípade, že je na stavbe občasný stavebný dozor objednávateľa je zhotoviteľ povinný najmenej raz do týždňa zaslať objednávateľovi v listinnej podobe priepis záznamov v stavebnom denníku ak ich stavebný dozor neprevezme osobne na stavbe.
9. Kópiu stavebného denníka archivuje zhotoviteľ 10 rokov od prevzatia diela.
10. Objednávateľ prostredníctvom stavebného dozoru sleduje obsah stavebného denníka a k záznamom v ňom uvedeným dáva svoje stanoviská. V prípade, že s obsahom zápisu nesúhlasí, stanovisko do stavebného denníka zapíše do 3 pracovných dní od prevzatia alebo doručenia dotknutých záznamov s uvedením dôvodov nesúhlasu, inak sa predpokladá že s obsahom záznamu súhlasí. Okrem toho do denníka zapisuje: údaje o zistených vadách a odchýlkach pri realizácii od dokumentácie stavby s určením lehoty na ich odstránenie zhotoviteľom; požiadavky na zhotoviteľa, ktoré vyplynuli z rokovaní zúčastnených na realizácii stavby; požiadavky na odstránenie chýb a nekvalitných prác; stanoviská kontrolných orgánov štátnej správy a štátneho stavebného dohľadu, ktoré boli objednávateľovi zaslané písomne; prípadné požiadavky na práce nad rozsah tejto zmluvy; súhlas s náhradným technickým riešením pri zmenách vzniknutých počas realizácie a zmenu materiálov, pokiaľ je k ním predchádzajúci kladný súhlas zhotoviteľa projektovej dokumentácie, podľa ktorej sa dielo vykonáva, resp. objednávateľa; záznam o prevzatí prác, ktoré budú v ďalšom postupe výstavby zakryté alebo neprístupné.
11. V priebehu pracovnej doby musí byť stavebný denník trvalo prístupný na stavenisku.
12. Originál stavebného denníka odovzdá zhotoviteľ objednávateľovi pri prevzatí diela.

**Článok 11**

**Stavenisko**

1. Pri odovzdaní a prevzatí staveniska odovzdá objednávateľ zhotoviteľovi celé stavenisko alebo jeho časť podľa rozčlenenia na etapy v zmysle harmonogramu vrátane hraníc vonkajších plôch.
2. O výsledku preberania a odovzdania staveniska spíšu zástupcovia zhotoviteľa a objednávateľa protokol.
3. Zhotoviteľ odstráni svoje zariadenia, materiál a stroje zo staveniska do 3 pracovných dní od prevzatia diela objednávateľom. Po vyprataní staveniska je zhotoviteľ povinný upraviť stavenisko do pôvodného stavu (terénne úpravy).

**Článok 12**

**Odovzdanie a prevzatie diela**

1. Zhotoviteľ splní zmluvný záväzok podľa článku 3 tejto zmluvy prevzatím diela objednávateľom. Objednávateľ prevezme riadne zhotovené dielo bez vád a nedorobkov.
2. Zhotoviteľ je povinný písomnou formou v listinnej podobe objednávateľovi oznámiť pripravenosť na odovzdanie diela najmenej 10 kalendárnych dní pred navrhnutým termínom preberacieho konania. Súčasťou oznámenia je súpis dodaných tovarov a služieb podľa bodu 3. článku 6 tejto zmluvy. Objednávateľ najneskôr 7 kalendárnych dní pred navrhnutým termínom zvolá písomnou formou v listinnej podobe preberacie konanie, ktoré sa uskutoční najskôr v navrhnutom termíne a najneskôr 7 kalendárnych dní po navrhnutom termíne.
3. Na preberacie konanie zhotoviteľ pripraví všetky doklady potrebné k prevzatiu, doklady o vykonaných skúškach, atesty, certifikáty, vyhlásenia o zhode, návody na obsluhu, záručné listy a pod a v dvoch vyhotoveniach kompletnú sadu projektovej dokumentácie skutočného vyhotovenia diela.
4. V prípade, že sa dielo alebo jeho časť odovzdáva komplexnými skúškami, alebo vykonaním iných skúšok, zhotoviteľ musí objednávateľovi oznámiť písomnou formou v elektronickej podobe deň ich začatia, najmenej 2 pracovné dni pred ich konaním.
5. O odovzdaní a prevzatí diela spíše objednávateľ spoločne so zhotoviteľom preberací protokol o odovzdaní a prevzatí diela.
6. Ak objednávateľ odmietne dielo prevziať, spíše objednávateľ a zhotoviteľ zápisnicu, v ktorej uvedú svoje stanoviská a ich odôvodnenie.

**Článok 13**

**Podmienky odstúpenia od zmluvy**

1. Odstúpenie od tejto zmluvy musí byť oznámené druhej zmluvnej strane písomnou formou v listinnej podobe a je účinné dňom doručenia oznámenia.
2. Objednávateľ môže až do zhotovenia diela bezodkladne odstúpiť od tejto zmluvy
	1. ak je zhotoviteľ v konkurznom konaní alebo ide do likvidácie,
	2. ak zhotoviteľ mešká s prácami oproti harmonogramu o viac ako 14 kalendárnych dní alebo so zhotovením diela oproti lehote na zhotovenie diela a ani v primeranej lehote určenej objednávateľom dielo nedokončí; objednávateľom určená primeraná lehota na dokončenie diela sa nepovažuje za zmluvné predĺženie lehoty na zhotovenie diela, považuje sa za omeškanie zhotovenia diela,
	3. ak zhotoviteľ v súvislosti so zhotovením diela uzavrel alebo zrušil takú dohodu, ktorá predstavuje porušenie podmienok tejto zmluvy,
	4. ak napriek upozorneniu objednávateľa alebo stavebného dozoru zapísanom v stavebnom denníku nie sú zo strany zhotoviteľa dodržané platné predpisy bezpečnosti a ochrany zdravia pri práci, požiarnej ochrany a ochrany životného prostredia,
	5. ak nie sú po výzve objednávateľa alebo stavebného dozoru zapísanej v stavebnom denníku realizované práce v súlade s požiadavkou na kvalitu realizácie diela podľa tejto zmluvy, projektovej dokumentácie, STN, technickými predpismi, technologickými postupmi, všeobecne záväznými predpismi a pod.,
	6. ak v priebehu vykonávania diela bol štatutárny orgán, alebo člen štatutárneho orgánu zhotoviteľa právoplatne odsúdený za ekonomický trestný čin,
	7. ak zhotoviteľ porušil záväzky vyplývajúce z tejto zmluvy takým spôsobom, ktorý neumožňuje vecnú a časovú realizáciu diela,
	8. ak ani po opakovanej výzve neposkytne súčinnosť vyplývajúcu z tejto zmluvy (napr. nepredloží dôkaz o poistení podľa bodu 36. článku 8 tejto zmluvy).
3. Zhotoviteľ môže odstúpiť od tejto zmluvy ak objednávateľ poruší povinnosti vyplývajúce z tejto zmluvy a tým zhotoviteľovi znemožní vykonanie prác podľa tejto zmluvy. Za predpokladu splnenia povinnosti podľa nasledujúcej vety tohto bodu zmluvy.Na porušenie podľa uvedeého vyššie je zhotoviteľ povinný objednávateľa písomne upozorniť a vyzvať ho k odstráneniu negatívneho stavu v primeranej lehote, nie kratšek ako 14 pracovných dní,
4. Nárok na úhradu dodaných tovarov a služieb zhotoviteľom ku dňu odstúpenia od tejto zmluvy zostáva zachovaný a vyúčtuje sa podľa oceneného výkazu výmer v rozsahu ukončených, funkčných (samostatných) častí diela bez vád a nedorobkov. Do vyúčtovania sa započítajú nezaplatené sankcie a iné pohľadávky vzniknuté z tejto zmluvy.
5. Zhotoviteľ protokolárne odovzdá a objednávateľ prevezme práce, ktoré zhotoviteľ vykonal v priebehu realizácie diela v súlade s bodom 3. tohto článku, najneskôr do 5 dní po odstúpení od tejto zmluvy. Zhotoviteľ je povinný predložiť objednávateľovi overiteľné vyúčtovanie dodaných tovarov a služieb vrátane dokladov o vykonaných skúškach, atesty, certifikáty, vyhlásenia o zhode, návody na obsluhu, záručné listy a pod. a v dvoch vyhotoveniach kompletnú sadu projektovej dokumentácie skutočného vyhotovenia odovzdávaných častí diela.
6. Ak objednávateľ odstúpi od tejto zmluvy z dôvodov na strane zhotoviteľa, má objednávateľ nárok na náhradu nevyhnutných nákladov na obstaranie náhradného zhotoviteľa, ktorý dielo bude realizovať namiesto zhotoviteľa. V záujme zabezpečenia pokračovania prác na predmete zmluvy je zhotoviteľ povinný na žiadosť objednávateľa previesť bez zbytočného odkladu na objednávateľa alebo náhradného zhotoviteľa vlastnícke alebo iné právo k vybudovaným zariadeniam, lešeniam a inému vybaveniu, ktoré sa už nachádzajú na pracovisku, ako i k dodaným tovarom a stavebným dielcom, a to za obvyklú cenu primeranú opotrebeniu a stavu týchto vecí.

**Článok 14**

**Záručná doba, zodpovednosť za vady a škody**

1. Zhotoviteľ zodpovedá za to, že dielo je zhotovené podľa podmienok tejto zmluvy a že v čase prevzatia a počas záručnej doby má a bude mať dohodnuté vlastnosti, že zodpovedá projektovej dokumentácii, STN, technickým predpisom a všeobecne záväzným predpisom vzťahujúcim sa na dielo a nemá vlastnosti, ktoré by rušili, alebo znižovali hodnotu alebo schopnosť jeho používania.
2. Záručná doba na zhotovené dielo je 60 mesiacov a začína plynúť dňom prevzatia diela objednávateľom, t. j. dňom ukončenia preberacieho konania podľa bodu 1. článku 12 tejto zmluvy. Záruka 60 mesiacov sa vzťahuje aj na všetky stroje, zariadenia, technológie a stavebné práce. Záručná doba 60 mesiacov sa nevzťahuje na stroje, technológie a zariadenia, na ktoré je výrobcom preukázateľne daná iná (kratšia) záručná doba; v takom prípade je záručná doba minimálne 24 mesiacov.
3. Záručná doba na dielo alebo jeho funkčnú (samostatnú) časť sa predlžuje o dobu začatú dňom oznámenia vád diela alebo jeho funkčnej (samostatnej) časti a končiacu dňom prevzatia odstránenia vád zhotoveného diela alebo jeho funkčnej (samostatnej) časti.
4. Zhotoviteľ zodpovedá za vady, ktoré sa prejavia po prevzatí diela, pokiaľ sa nepreukáže, že nie sú spôsobené porušením jeho povinností.
5. Zhotoviteľ nezodpovedá za vady diela, ktoré sú spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.
6. Zhotoviteľ je povinný použiť na zhotovenie diela ako aj pri odstraňovaní vád nové materiály, v prvej akostnej triede, zodpovedajú požiadavkám objednávateľa a štandardom dohodnutým v tejto zmluve.
7. Nebezpečenstvo škody na diele nesie v plnom rozsahu zhotoviteľ do prevzatia diela objednávateľom.
8. Zhotoviteľ je zodpovedný za straty alebo škody na majetku, zranenia alebo usmrtenia tretích osôb, ktoré môžu nastať v súvislosti so zhotovovaním diela a to aj spôsobených subdodávateľmi.
9. Zmluvné strany zodpovedajú za škody spôsobené vlastným zavinením, ako i za škody zavinené osobami použitými na splnenie svojich záväzkov.
10. Zhotoviteľ je povinný uhradiť škody vzniknuté z uplatnených vád počas záručnej doby.

**Článok 15**

**Uplatňovanie vád po prevzatí diela**

1. Zhotoviteľ zodpovedá za vady diela prejavené v záručnej dobe.
2. Objednávateľ prípadné vady diela prejavené v záručnej dobe oznámi zhotoviteľovi bezodkladne po ich zistení písomnou formou v listinnej podobe. Vady diela opíše, prípadne uvedie, ako sa prejavujú.

**Článok 16**

**Odstraňovanie vád po prevzatí diela**

1. Vady zhotoveného diela oznámené podľa bodu 2. článku 15 tejto zmluvy sa zhotoviteľ zaväzuje bezodplatne a bez zbytočného odkladu odstrániť.
2. Zhotoviteľ je povinný do 2 pracovných dní od oznámenia vady zhotoveného diela vykonať obhliadku a do 2 pracovných dní od obhliadky alebo v termíne dohodnutom písomnou formou ich začať odstraňovať a v čo najkratšom čase ich odstrániť. Lehota na odstránenie vád zhotoveného diela sa dohodne písomnou formou.
3. V prípade nedodržania dohodnutej lehoty na odstránenie vád zhotoveného diela alebo nedodržania lehoty na vykonanie obhliadky môže objednávateľ nechať vykonať opravu treťou osobou a náklady na opravu fakturovať zhotoviteľovi, ktorý je povinný ich uhradiť v plnej výške do 14 kalendárnych dní od doručenia faktúry v písomnej forme v listinnej podobe. Záruka zhotoviteľa podľa článku 14 tým nie je dotknutá.
4. Na požiadanie objednávateľa písomnou formou v listinnej podobe je zhotoviteľ povinný bez zbytočného odkladu vady zhotoveného diela odstrániť, aj keď neuznáva, že za vady zodpovedá. V sporných prípadoch znáša náklady na odstránenie vád zhotoveného diela zhotoviteľ až do rozhodnutia súdu o tom, že vady zhotoveného diela nezavinil.

**Článok 17**

**Zmluvné pokuty**

1. Objednávateľ je oprávnený požadovať od zhotoviteľa úhradu zmluvnej pokuty vo výške 0,05 % z ceny za dielo za každý kalendárny deň omeškania so zhotovením diela oproti lehote na zhotovenie diela.
2. Zhotoviteľ je oprávnený požadovať od objednávateľa úhradu úroku vo výške 0,05 % z neuhradenej časti faktúry za každý kalendárny deň omeškania úhrady faktúry.
3. Zhotoviteľ sa zaväzuje, že uhradí objednávateľovi v plnej výške škodu, ktorá vznikne objednávateľovi nedodržaním lehoty na dokončenie diela v dôsledku prípadného omeškania zhotovenia diela z dôvodov na strane zhotoviteľa. Za škodu spôsobenú objednávateľovi sa považuje akékoľvek krátenie výšky NFP zo strany riadiaceho alebo sprostredkovateľského orgánu alebo sankcia uložená objednávateľovi v dôsledku nedodržania harmonogramu v zmysle zmluvy o poskytnutí NFP. Úhrada zmluvnej pokuty nezbavuje zhotoviteľa povinnosti dielo riadne dokončiť ani jeho ďalších povinnosti podľa tejto zmluvy.
4. Za porušenie ustanovení tejto zmluvy je objednávateľ oprávnený požadovať od zhotoviteľa zaplatenie zmluvnej pokuty:
5. vo výške 850,00 EUR za požívanie alkoholických nápojov, omamných látok alebo psychotropných látok osobami na stavenisku alebo za výskyt osôb na stavenisku pod vplyvom alkoholických nápojov, omamných látok alebo psychotropných látok alebo za odmietnutie osôb vyskytujúcich sa na stavenisku podrobiť sa skúške na prítomnosť alkoholu, omamných látok alebo psychotropných látok,
6. vo výške 100,00 EUR za iné porušenie predpisov bezpečnosti a ochrany zdravia pri práci ako v písm. a) tohto bodu alebo predpisov o ochrane pred požiarmi,
7. vo výške 100,00 EUR za nedodržanie čistoty na stavenisku,
8. vo výške 200,00 EUR za neoprávnené používanie technických zariadení a vyhradených technických zariadení na stavenisku,
9. vo výške 100,00 EUR za nepredloženie dokladov preukazujúcich kvalifikáciu zamestnancov,
10. vo výške 2000,00 EUR za nepredloženie dokladov preukazujúcich pracovnoprávny vzťah zhotoviteľa so zamestnancami,
11. vo výške 5000,00 EUR za porušenie zákazu nelegálneho zamestnávania,
12. vo výške 1000,00 EUR za poverenie vykonaním časti diela subdodávateľa bez predchádzajúceho odsúhlasenia objednávateľom,
13. vo výške 100,00 EUR za nevypratanie staveniska alebo pri neuvedení staveniska do pôvodného stavu je za každý deň omeškania od povinnosti vypratať stavenisko alebo uviesť stavenisko do pôvodného stavu.
14. Zmluvná pokuta je splatná v lehote 15 kalendárnych dní od doručenia oznámenia objednávateľa o uplatnení nároku na úhradu zmluvnej pokuty a výzvy jej zaplatenie písomnou formou v listinnej podobe.
15. Objednávateľ je oprávnený požadovať od zhotoviteľa úhradu úroku vo výške 0,05 % z neuhradenej časti zmluvnej pokuty za každý kalendárny deň omeškania úhrady zmluvnej pokuty.
16. Zaplatením zmluvnej pokuty nie je dotknutý nárok objednávateľa na náhradu škody. Ak by v dôsledku porušenia, zanedbania alebo nesplnenia akejkoľvek povinnosti zhotoviteľa, vyplývajúcej mu z tejto zmluvy, došlo k uloženiu sankcie, pokuty alebo akéhokoľvek iného druhu finančného postihu objednávateľovi, zhotoviteľ sa zaväzuje sumu rovnajúcu sa týmto uloženým sankciám, pokutám alebo iným druhom finančného postihu uhradiť objednávateľovi do 15 dní potom ako objednávateľ doručí zhotoviteľovi výzvu písomnou formou v listinnej podobe na úhradu týchto sankcií, pokút alebo iných druhov finančných postihov.
17. Časti zmluvných pokút, úrokov z omeškania úhrady zmluvných pokút a sankcií, pokút a iných druhov finančných postihov podľa bodu 7. tohto článku neuhradené zhotoviteľom do času fakturácie diela, je objednávateľ oprávnený strhnúť z fakturovanej sumy.
18. Objednávateľ je oprávnený požadovať od zhotoviteľa úhradu úroku vo výške 0,05 % z neuhradenej časti faktúry podľa bodu 3. článku 16 tejto zmluvy za každý kalendárny deň omeškania úhrady faktúry.

**Článok 18**

**Ostatné dojednania**

1. Zhotoviteľ je povinný pri plnení predmetu tejto zmluvy postupovať s odbornou starostlivosťou. Zaväzuje sa dodržiavať STN, technologické postupy, všeobecne záväzné predpisy. Zhotoviteľ je povinný riadiť sa východiskovými podkladmi objednávateľa, pokynmi objednávateľa, zápismi a dohodami oprávnených osôb zmluvných strán a rozhodnutiami a vyjadreniami dotknutých orgánov štátnej správy.
2. Zmluvné strany sa dohodli, že všetky spory vyplývajúce z tejto zmluvy budú riešené dohodou zmluvných strán; v prípade pretrvávajúcich nezhôd cestou príslušného súdu.
3. Ak sa vyskytnú rozpory v dokumentoch a plnení tejto zmluvy, postupne majú prioritu:
	1. táto zmluva,
	2. projektová dokumentácia,
	3. výkaz výmer
	4. ponuka zhotoviteľa.
4. Pri rôznosti názorov na vlastnosti hmôt a stavebných výrobkov, pre ktoré platia všeobecne záväzné skúšobné postupy, môže každá zmluvná strana po predchádzajúcom upozornení druhej zmluvnej strany dať vykonať materiálovo-technické preskúmanie štátnym, alebo štátom uznaným miestom pre skúšky materiálu. Výsledky týchto skúšok sú záväzné. Náklady na skúšky znáša zmluvná strana, ktorej názor sa nepotvrdí.
5. Rozpory zmluvných strán neoprávňujú zhotoviteľa zastaviť práce.
6. Subdodávatelia sú povinní bez rozdielu dodržiavať povinnosti zhotoviteľa vyplývajúce z tejto zmluvy. Zhotoviteľ nesie vo vzťahu k objednávateľovi zodpovednosť za dodržiavanie týchto povinností všetkými subdodávateľmi a objednávateľ je oprávnený vyvodzovať prípadné sankcie za porušenie týchto povinností subdodávateľmi voči zhotoviteľovi.
7. Ak dôjde po uzatvorení tejto zmluvy k zmene z dôvodov na strane zhotoviteľa v zmysle bodu 8. článku 8 tejto zmluvy, zhotoviteľ nemá nárok na zmenu tejto zmluvy - predĺženie lehoty dokončenia a úhrad zvýšených nákladov.
8. Výkresy, výpočty, výsledky overenia výpočtov alebo iné podklady, ktoré zhotoviteľovi poskytol objednávateľ k zhotoveniu diela, nesmú byť bez súhlasu objednávateľa zverejnené a použité na iné ako dohodnuté účely, t.j. na zhotovenie diela.
9. V prípade, ak sa akékoľvek ustanovenie tejto zmluvy stane neplatným v dôsledku jeho rozporu so všeobecne záväznými predpismi, nespôsobí to neplatnosť celej tejto zmluvy. Zmluvné strany sa v takom prípade zaväzujú vzájomným rokovaním nahradiť neplatné alebo neúčinné zmluvné ustanovenie novým platným zmluvným ustanovením tak, aby ostal zachovaný obsah, zámer a účel sledovaný touto zmluvou.
10. Zhotoviteľ vrátane subdodávateľov je povinný strpieť výkon kontroly, auditu a overenia súvisiaceho s predmetom zákazky kedykoľvek počas platnosti a účinnosti zmluvy o poskytnutí nenávratného finančného príspevku, ktorú má verejný obstarávateľ uzatvorenú na spolufinancovanie predmetu zákazky, a to oprávnenými osobami, a poskytnúť im všetku potrebnú súčinnosť.

Oprávnené osoby na výkon kontroly/auditu/overovania sú najmä:

a) Poskytovateľ, s ktorým mám Objednávateľ uzatvorenú Zmluvu o poskytnutí nenávratného finančného príspevku a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

d) Orgán auditu, jeho spolupracujúce orgány a osoby poverené na výkon kontroly/auditu,

e) Splnomocnení zástupcovia Európskej komisie a Európskeho dvora audítorov,

f) Orgán zabezpečujúci ochranu finančných záujmov ES,

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi ES.

**Článok 19**

**Doručovanie**

1. Zásielky doručované v listinnej podobe podľa tejto zmluvy sa doručujú prostredníctvom pošty alebo iného doručovateľa na adresu zmluvnej strany uvedenej v článku 1 tejto zmluvy.
2. Zásielka sa považuje za doručenú zmluvnej strane
3. prevzatím zásielky zmluvnou stranou, ktorej je určená,
4. ak sa zásielka vráti s tým, že adresát nie je známy, hoci bola odoslaná na adresu podľa bodu 1. tohto článku, a to dňom vrátenia zásielky zmluvnej strane, ktorá ju odoslala, a to aj vtedy, ak sa dotknutá zmluvná strana o doručovaní zásielky nedozvie,
5. ak si zásielku zmluvná strana neprevezme, a to dňom vrátenia zásielky zmluvnej strane, ktorá ju odoslala,
6. ak zásielku zmluvná strana odoprela prijať, a to dňom tohto odopretia.
7. Zásielky doručované podľa bodu 2. tohto článku sa odosielajú s lehotou uloženia zásielky najmenej 3 dni.
8. Zásielky doručované v elektronickej podobe podľa tejto zmluvy sa doručujú prostredníctvom internetu na adresu druhej zmluvnej strany uvedenej v článku 1 tejto zmluvy.
9. Do lehôt určených v tejto zmluve, ktoré sa viažu na doručovanie zásielok v listinnej alebo elektronickej podobe, sa nezapočítava deň doručenia a deň povinnosti vyplývajúcej z tejto zmluvy (doručenia odpovede alebo vykonania úkonu).
10. Zmluvné strany sú povinné písomnou formou v listinnej podobe sa navzájom informovať o zmene údajov (napr. adresy) uvedených v článku 1 tejto zmluvy. V prípade, že niektorá zo zmluvných strán nesplní svoju povinnosť oznámiť zmenu údajov v článku 1 tejto zmluvy, za správne údaje sa budú považovať posledné údaje oznámené druhej zmluvnej strane a ak k takému oznámeniu nedošlo, za správne údaje sa budú považovať údaje zmluvnej strany uvedená v článku 1 tejto zmluvy.

**Článok 20**

**Záverečné ustanovenia**

* + 1. Táto zmluva nadobúda platnosť dňom podpisu obidvoma zmluvnými stranami.
		2. Táto zmluva nadobúda účinnosť splnením dvoch podmienok, a to dňom nasledujúcim po dni jej zverejnenia na internetovej stránke objednávateľa a zároveň po splnení odkladacej podmienky k nadobudnutiu účinnosti zmluvy, ktorou bude schválenie zákazky zo strany poskytovateľa, t.z. doručenie správy z kontroly VO prijímateľovi/objednávateľovi.
		3. Meniť alebo dopĺňať text tejto zmluvy je možné len formou písomných, očíslovaných dodatkov, ktoré sa stávajú neoddeliteľnou súčasťou tejto zmluvy.
		4. Zmluvu možno zmeniť počas jej trvania bez nového verejného obstarávania v prípade, ak ide o doplňujúce stavebné práce, ktoré sú nevyhnutné, nie sú zahrnuté do tejto zmluvy a bude ich poskytovať zhotoviteľ.
		5. Neoddeliteľnou súčasťou tejto zmluvy je príloha č. 1 - ocenený výkaz výmer v písomnej forme a elektronickej forme na neprepisovateľnom nosiči dát (napr. CD/DVD) vo formáte „pdf“ a „xls“ a príloha č. 2 Zoznam subdodávateľov.
		6. Práva a povinnosti vyplývajúce z tejto zmluvy prechádzajú na právnych nástupcov zmluvných strán.
		7. Vzťahy zmluvných strán, ktoré nie sú výslovne riešené touto zmluvou sa riadia príslušnými ustanoveniami Obchodného zákonníka a ďalšími všeobecne záväznými predpismi.
		8. Zmluvné strany po oboznámení sa s obsahom tejto zmluvy vyhlasujú, že súhlasia s jej obsahom, jej obsahu a právnym účinkom z nej vyplývajúcich porozumeli, že táto zmluva bola uzatvorená slobodne a vážne na základe pravdivých údajov a nebola dohodnutá v tiesni ani za iných jednostranne nevýhodných podmienok a preto ju na znak súhlasu s jej znením vlastnoručne podpisujú.
		9. Zmluva je vyhotovená v piatich rovnopisoch, z ktorých štyri rovnopisy dostane objednávateľ a jeden rovnopis dostane zhotoviteľ.

Dňa: ......

Objednávateľ:

|  |
| --- |
| Obec Ďurčiná, zast. Mgr. Martinou Bohušovou, starostkou ……………………………. |

Dňa: .........

Zhotoviteľ:

|  |
| --- |
|  |

**Príloha č. 1 zmluvy o dielo - Ocenený výkaz výmer predmetu zákazky v písomnej a elektronickej forme vo formátoch „pdf“ a „xls“ (CD/DVD/USB***môže byť použitý výstup zo SW na rozpočtovanie***)**

**Príloha č. 2 zmluvy o dielo – Zoznam subdodávateľov**

**Príloha č. 2 – Zoznam subdodávateľov**

|  |  |  |  |
| --- | --- | --- | --- |
| **Názov subdodávateľa** | **IČO**  | **Predmet subdodávky** (Stavebný objekt a popis prác)  | **Podiel subdodávky k hodnote Diela vyjadrený sumou vrátane DPH** |
|  |  |  |  |
|  |  |  |  |
|  |  |  |  |
|  |  |  |  |

|  |  |
| --- | --- |
| **Názov subdodávateľa**  | **Osoba oprávnená konať za subdodávateľa** (meno, priezvisko, adresa pobytu, dátum narodenia) |
|  |  |
|  |  |

Podpis : ...............................................................................................

*(osoba alebo osoby s právom podpisovať v mene víťazného uchádzača)*

Dátum: .........................

*V prípade, že víťazný uchádzač neuvažuje so subdodávateľmi, prílohu č. 2 predloží tiež a v stĺpci „Podiel subdodávky k hodnote diela vyjadrený sumou“ uvedie hodnotu 0.*

**B.4 NÁVRH NA PLNENIE KRITÉRIA**

**Návrh na plnenie kritéria**

**Obchodný názov uchádzača: .............................................................................**

**Adresa sídla uchádzača: ....................................................................................**

**IČO: ............**

**Kontaktné údaje: ...........**

**Kritérium: Celková cena (EUR s DPH) – 100%**

|  |  |  |  |  |  |  |
| --- | --- | --- | --- | --- | --- | --- |
| **Položka** | **Názov položky** | **m.j.** | **Počet m.j.** | **Cena v EUR bez DPH** | **DPH v EUR** | **Cena v EUR s DPH** |
| **1** | Prestavba s dostavbou – MŠ, Ďurčiná | **dielo** | **1** |  |  |  |

V ............................. dňa ................

 ..............................................................

 podpis štatutárneho zástupcu uchádzača

Návrh na plnenie kritéria v ponuke musí byť zaokrúhlený maximálne na dve desatinné miesta.

**PRÍLOHA SÚŤAŽNÝCH PODKLADOV - vzor**

***Vyhlásenie uchádzača***

Názov alebo obchodné meno uchádzača:

Adresa alebo sídlo uchádzača:

IČO:

Vyhlásenie uchádzača

Ja dolupodpísaný uchádzač/ako štatutárny orgán uchádzača\* čestne vyhlasujem, že

* súhlasím bez výhrady a obmedzenia s podmienkami určenými verejným obstarávateľom a akceptujem v plnom rozsahu obchodné a zmluvné podmienky uvedené v súťažných podkladoch v časti Obchodné podmienky, ktoré sú záväzným právnym dokumentom pre poskytnutie zákazky,
* rozumel som a súhlasím so všetkými podmienkami predmetnej zákazky,
* vyhlasujem, že všetky predložené doklady a údaje uvedené v ponuke sú pravdivé a úplné.

Vypracoval: ..........................................................

V ..................................... dňa .............................

..........................................................

za uchádzača

\*nehodiace sa vymažte

**KOMUNIKÁCIA**

* **POŽIADAVKY NA ELEKTRONIZÁCIU -**

**Časť I**

##### Komunikácia

######  komunikácia medzi verejným obstarávateľom a záujemcami/uchádzačmi

1.1 Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

1.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi

1.3 JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

1.4 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge

1.5 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

1.6 Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk, vysvetľovanie predložených dokladov ako aj komunikácia pri revíznych postupoch medzi verejným obstarávateľom a záujemcami/uchádzačmi a akákoľvek ďalšia, výslovne neuvedená komunikácia v súvislosti s týmto verejným obstarávaním, s výnimkou prípadov, keď to výslovne vylučuje zákon. Pokiaľ sa v súťažných podkladoch vyskytujú požiadavky na predkladanie ponúk, vysvetľovanie súťažných podkladov a výzvy na predloženie ponuky, prípadné doplnenie súťažných podkladov, vysvetľovanie predložených ponúk., ako aj komunikácia pri revíznych postupoch medzi verejným obstarávateľom a záujemcami/uchádzačmi alebo akúkoľvek inú komunikáciu medzi verejným obstarávateľom a záujemcami/uchádzačmi, má sa na mysli vždy použitie komunikácie prostredníctvom komunikačného rozhrania systému JOSPHINE. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak v súťažných podkladoch túto skutočnosť zreteľne uvedie. Táto komunikácia sa týka i prípadov – kedy sa ponuka javí ako mimoriadne nízka vo vzťahu k tovaru, stavebným prácam alebo k službe. V takomto prípade komisia prostredníctvom komunikačného rozhrania systému JOSEPHINE požiada uchádzača o vysvetlenie, týkajúce sa predloženej ponuky a uchádzač musí doručiť prostredníctvom komunikačného rozhrania systému JOSEPHINE písomné odôvodnenie mimoriadne nízkej ponuky. Ak bude uchádzač alebo ponuka uchádzača z verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu a lehoty, v ktorej môže byť doručená námietka. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuku prijíma. Akákoľvek komunikácia verejného obstarávateľa či záujemcu/uchádzača s treťou osobou v súvislosti s týmto verejným obstarávaním bude prebiehať spôsobom, ktorý stanoví zákon a bude realizovaná mimo komunikačné rozhranie systému JOSEPHINE.

1.7 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

1.8 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

1.9 Verejný obstarávateľ odporúča záujemcom, ktorí si vyhľadali obstarávania prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo **„ZAUJÍMA MA TO“** (v pravej hornej časti obrazovky).

1.10 Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa <https://www.uvo.gov.sk/>... formou odkazu na systém JOSEPHINE.

**Časť II**

##### Registrácia

2.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazom s elektronickým čipom a bezpečnostným osobnostným kódom (eID) .

2.2 Predkladanie ponúk je umožnené iba autentifikovaným uchádzačom. Autentifikáciu je možné urobiť dvoma spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon sú 4 pracovné dni a je potrebné s touto lehotou počítať pri vkladaní ponuky.

2.3 Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

**Časť III**

##### Elektronické ponuky - podávanie ponúk

* 1. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

3.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
	2. Ak ponuka obsahuje dôverné informácie, uchádzač ich v ponuke viditeľne označí.

 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na ... desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

3.5 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

* 1. Ponuka uchádzača predložená po uplynutí lehoty na predkladanie ponúk sa elektronicky neotvorí.

3.7 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

3.8 Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia verejného obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

##### **Informácie o spracovávaní osobných údajov dotknutých osôb**

Verejný obstarávateľ týmto poskytuje dotknutým osobám, ktorých osobné údaje bude verejný obstarávateľ ako prevádzkovateľ spracovávať, informácie podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov. Táto informácia vysvetľuje, akým spôsobom spracúva verejný obstarávateľ ako prevádzkovateľ pri verejnom obstarávaní osobné údaje. Pri spracúvaní osobných údajov sa verejný obstarávateľ riadi primárne všeobecným nariadením EÚ o ochrane osobných údajov(“GDPR”) a ustanoveniami Zákona o ochrane osobných údajov č.18/2018 Z.z.

Údaje o prevádzkovateľovi: prevádzkovateľom je verejný obstarávateľ Obec Ďurčiná, v zast: Enixa, s.r.o.

Z akého dôvodu verejný obstarávateľ osobné údaje spracováva:

Spracúvanie osobných údajov je nevyhnutné pre vykonanie procesu verejného obstarávania tak, ako ho definuje zákon č. 343/2015 Z.z. o verejnom obstarávaní. V rámci tohto procesu musia uchádzači vo verejnom obstarávaní spolu s predložením ponuky preukázať i tzv. osobné postavenie, finančné a ekonomické postavenie, technickú spôsobilosť alebo odbornú spôsobilosť. V rámci splnenia podmienok účasti vo verejnom obstarávaní uchádzači predkladajú doklady, ktoré obsahujú osobné údaje fyzických osôb, s ktorými sa verejný obstarávateľ oboznamuje, musí ich preskúmať a vyhodnotiť. Právnym základom spracovania osobných údajov, ktoré mu uchádzači poskytnú je v prvom rade zákon, ktorým je zákon č. 343/2015 Z.z. o verejnom obstarávaní („ZVO“). Ide o právny základ "plnenie zákonnej povinnosti" podľa čl. 6 ods. 1 písm. c) GDPR. Poskytnutie osobných údajov je zákonnou požiadavkou, ktorá je nevyhnutná v konečnom dôsledku na uzatvorenie zmluvy. V prípade, ak by dotknutá osoba osobné údaje neposkytla, verejný obstarávateľ by nemohol overiť splnenie podmienok osobného postavenia fyzických osôb a nemohol by usúdiť, či uchádzač splnil podmienky účasti vo verejnom obstarávaní.

Komu verejný obstarávateľ osobné údaje sprístupňuje:

Osobné údaje získané v rámci procesu verejného obstarávania sprístupňuje verejný obstarávateľ len v nevyhnutnej miere napr. svojim zamestnancom, ktorých poveruje vykonaním jednotlivých úkonov. Prevádzkovateľ poveril vykonaním verejného obstarávania spoločnosť Enixa, s.r.o., Ľudovíta Štúra 917, 013 03 Varín, ktorá sa v zmysle GDPR považuje za sprostredkovateľa. Sprostredkovateľ spracováva osobné údaje v mene verejného obstarávateľa ako prevádzkovateľa na základe osobitnej zmluvy o spracovávaní osobných údajov. V tejto zmluve sprostredkovateľ vyhlásil, že prijal primerané technické a organizačné opatrenia, ktorými garantuje bezpečnosť spracúvania osobných údajov v mene verejného obstarávateľa. Verejný obstarávateľ mu zároveň uložil postupovať výlučne podľa jeho pokynov, ktoré vymedzil rámcom úkonov predpokladaných a vyslovene definovaných v ZVO. Nakoľko v zmysle ZVO sa jednotlivé fázy/procesy verejného obstarávania vrátane dokumentov (ponúk) uchádzačov zverejňujú, verejný obstarávateľ týmto informuje uchádzačov a všetky dotknuté osoby, ktorých osobné údaje budú spracovávané v procese verejného obstarávania, že budú zverejnené v profile verejného obstarávateľa vedeného Úradom pre verejné obstarávanie.

Do ktorých krajín prenáša verejný obstarávateľ osobné údaje:

Verejný obstarávateľ neplánuje vykonať cezhraničný prenos osobných údajov do tretích krajín mimo Európskeho hospodárskeho priestoru (EÚ, Island, Nórsko a Lichtenštajnsko). Zverejnenie údajov na stránke www.uvo.gov.sk, ktorý je verejne prístupný nie je možné považovať za prenos vo vlastnom slova zmysle. Hoci k nemu majú prístup i osoby mimo Európskeho hospodárskeho priestoru, túto skutočnosť verejný obstarávateľ nevie ovplyvniť.

Ako dlho uchováva verejný obstarávateľ Vaše osobné údaje:

Osobné údaje uchováva verejný obstarávateľ najviac do doby, kým je to potrebné na účely, na ktoré sa osobné údaje spracúvajú. V prípade, ak sa uchádzač verejného obstarávania len zúčastní, avšak nie je víťazom, s ktorým je uzatvorená zmluva, jeho osobné údaje sa budú spracovávať najdlhšie po dobu 5 rokov odo dňa ukončenia verejného obstarávania. Toto je totiž doba, počas ktorej môže Úrad pre verejné obstarávanie vykonať dohľad nad verejným obstarávaním. Uchovávanie dokumentov o VO je preto zákonnou povinnosťou verejného obstarávateľa. V prípade, ak dôjde k uzatvoreniu zmluvy, účtovné podklady je potrebné uchovávať po dobu 10 rokov, v zmysle zákona o účtovníctve a iných právnych predpisov. V prípade, ak má verejný obstarávateľ povinnosť postupovať v súlade so zákonom o archívoch a registratúrach, musí naplniť i požiadavky daného právneho predpisu. V každom prípade však verejný obstarávateľ uchováva dokumenty s osobnými údajmi najdlhšie po dobu ustanovenú osobitnými právnymi predpismi.

Ako o Vás získava verejný obstarávateľ osobné údaje:

Osobné údaje získava verejný obstarávateľ výlučne od dotknutých osôb, t.z. dotknuté osoby mu ich sami poskytnú ako súčasť ponuky vo verejnom obstarávaní.

Aké práva má dotknutá osoba:

Ak ste predložili do procesu verejného obstarávania svoje osobné údaje v takom rozsahu, že je na základe nich možná Vaša priama alebo nepriama identifikácia, ste dotknutá osoba. Ako osoba, ktorej osobné údaje sa spracovávajú máte právo kedykoľvek požadovať prístup k Vašim osobných údajom, právo žiadať ich opravu (ak sú nesprávne, alebo sa zmenili), máte právo požiadať o vymazanie Vašich osobných údajov, ak už neexistuje dôvod, pre ktorý by sme ich mali spracovávať, právo požadovať obmedzenie ich spracovávania, právo namietať proti ich spracovávaniu a za určitých okolností žiadať prenos týchto údajov. V prípade, ak sa domnievate že spracovávaním Vašich údajov bol porušený zákon o ochrane osobných údajov alebo nariadenie GDPR, máte právo podať sťažnosť dozornému orgánu, ktorým je Úrad na ochranu osobných údajov SR, Hraničná 12, Bratislava. V prípade, ak chcete uplatniť svoje práva, môžete tak urobiť u verejného obstarávateľa (prevádzkovateľa), resp. u sprostredkovateľa na adrese Enixa, s.r.o., Ľudovíta Štúra 917, 013 03 Varín, e-mail: enixasro@gmail.com